Komšić: Dodik ima tri opcije u vezi sa ANP-om, ako sve odbije neću podržati imenovanje mandatara – NovostiDana.rs\nKomšić je rekao da neće podržati imenovanje mandatara za sastav Saveta ministara BiH (Zorana Tegeltiju iz SNSD-a), ako Dodik odbije sve opcije.\n„Dodik ima sledeće mogućnosti prihvatiti ANP, potpuno odbiti ANP ili prihvatiti ANP i predložiti eventualne izmene koje su prema njegovom mišljenju opravdane, pa da se onda svi o tome izjasnimo“, kazao je predsedavajući Predsedništva BiH za sarajevski portal Klix.\nPrema njegovim rečima, to je logična i uobičajena procedura.\n„O njegovom stavu o ANP-u zavisiće i moje glasanje o mandataru. Ako on odbije ANP, ja ne mogu glasati za mandatara koji nije spreman da ispunjava ranije odluke Predsedništva BiH i da ne poštuje odredbe Zakona o odbrani BiH“, istakao je Komšić.\nBošnjački član Predsedništva BiH Šefik Džaferović izjavio je da se 20. avgusta, kada su zakazane dve sednice Predsedništva BiH, očekuje postizanje kompromisa o sadržaju i ANP-a za saradnju s NATO-om, ali i o mandataru za Savet ministara BiH.\n„I jedno i drugo su zakonska obaveza i zadiru u domen vladavine prava. Stoga je obaveza svih da se ponašaju u skladu s tim. Sve ovo se mora poštovati u celosti. Nije moguć parcijalan pristup u rešavanju navedenih pitanja“, naglašava Džaferović.\nPrvo je zakazana redovna sednica Predsedništva BiH, na kojoj bi se trebao razmatrati ANP, a isti dan bi trebalo da se održi i vanredna sednica na zahtev srpskog člana Predsedništva BiH Milorada Dodika o mandataru za sastav Saveta ministara BiH.\n„Nama je bitno napraviti korak koji je u skladu sa Ustavom, zakonom i ranije donetim odlukama institucija BiH, ne odustati od ANP-a. Srpskoj strani je bitno uskladiti kretanje BiH, i intenzitet saradnje sa NATO, sa Srbijom“, naglasio je Izetbegović.\nPrema njegovim rečima, to dvoje je moguće uskladiti samo kroz modifikovani, odnosno redukovani ANP.\n„Bitno je napomenuti da Srbija trenutno ima intenzivniju saradnju sa NATO od BiH“, ocenio je Izetbegović.\nOn je naveo da medijatori iz medjunarodne zajednice trenutno rade na približavanju stavova medju stranama u BiH.


Gradski zavod za javno zdravlje - Beograd - Gradski zavod za javno zdravlje Beograd i SZO održali prvu TEACH-VIP radionicu prevencije povređivanja u republici Srbiji\nGradski zavod za javno zdravlje Beograd i SZO održali prvu TEACH-VIP radionicu prevencije povređivanja u republici Srbiji\nGradski zavod za javno zdravlje, Beograd je 16 i 17.maja godine, u hotelu Srbija, u Beogradu, u saradnji sa Svetskom zdravstvenom organizacijom (SZO) održao dvodnevnu radionicu na temu prevencije i kontrole povređivanja (TEACH VIP) namenjenu edukatorima i stručnjacima iz oblasti prevencije povreda i promocije zdravlja, prvu radionicu ove tematike na teritoriji Republike Srbije.\nTEACH-VIP predstavlja trening program koji se sastoji iz više modula o prevenciji i kontroli povređivanja, razvijen uz pomoć globalne mreže stručnjaka iz oblasti prevencije povreda, koji se može primeniti na širok auditorijum. Kurs je namenjen izgradnji kapaciteta u prevenciji nasilja i povreda u državama članicama SZO, i predstavlja jedan od alata SZO za podršku nacionalnoj primeni Rezolucije EUR/RC55/R9 o prevenciji povreda u Evropi.\nPovrede dugi niz godina predstavljaju izuzetno značajan javno-zdravstveni problem na globalnom nivou. Prema podacima SZO, svake godine u svetu oko 5,8 miliona ljudi izgubi život usled posledica namernog ili nenamernog povređivanja, dok više desetina miliona biva lakše ili teže poređeno. Procenjeno je da na svaku povredu sa smrtnim ishodom dolazi oko 30 hospitalizacija, 300 prijema u hitne službe i hiljade onih koji pomoć traže kod izabranih lekara ili se sami zbrinjavaju. Slično većini zemalja, povrede se u Srbiji nalaze među pet vodećih uzroka prevremenog umiranja, dok u dečijoj populaciji one predstavljaju vodeći urok smrti - svaki treći smrtni ishod u predškolskom (1-6 god.) i svaki drugi smrtni ishod u školskom uzrastu (7-19 god.) nastaje usled povreda.\nCilj TEACH VIP radionica jeste izgradnja i unapređenje kapaciteta zdravstvenog sistema, s obzirom da zdravstveni sektor treba da ima vodeću ulogu u koordinaciji multisektorskih aktivnosti na prevenciji povreda, kao vodećeg uzroka smrti i nejednakosti, što je i naglašeno u Evropskoj politici Zdravlje 2020.\nOdržana TEACH VIP radionica jačanja kapaciteta u oblasti prevencije namernog i nenamernog povređivanja imala je za cilj da kroz princip "edukacije edukatora" poveća broj javno zdravstvenih stručnjaka u Republici Srbiji koji će stečeno znanje moći da primene i dalje šire u okviru lokalnih zajednica. Radionici su, pored predstavnika SZO i GZZJZ Beograd, prisustvovali predstavnici centara za promociju zdravlja instituta i zavoda za javno zdravlje iz različitih delova Republike Srbije.\nPrvog dana učesnici su tokom predavanja upoznati sa osnovnim principima i sadržajem TEACH VIP programa, kao i osnovnim modulima koje se odnose na glavne principe prevencije povređivanja, informacione sisteme o povredama, kao i sa specifičnim aspektima najčešćih vidova povređivanja, poput saobraćajnog traumatizma i povreda u dečijem uzrastu. Predstavljen im je Evropski izveštaj o prevenciji povreda kod dece kao i Globalni i Evropski izveštaj o stanju bezbednosti na putevima SZO.\nPredavači GZZJZ Beograd, su učesnicima pružili generalni uvid u način i probleme evidentiranja povreda u Republici Srbiji, kao i mogućnosti unapređenja istog. Predstavljena je situacija bezbednosti saobraćaja na putevima u našoj zemlji, kao i veličina problema povređivanja dece u Srbiji sa prikazom preduzetih i planiranih aktivnosti na ovom polju.\nUčesnici su imali priliku da se upoznaju i sa najnovijom bazom podataka SZO Who European Health Information Gateway (https://gateway.euro.who.int/en/)\nDrugog dana radionice učesnicima su predstavljeni napredni moduli povređivanja dece do pet godina starosti i razvoja nacionalne politike, i upoznati su sa Evropskim akcionim planom prevencije zlostavljanja i zanemarivanja dece. Poslednji deo obuke odnosio se na lekcije namenjene obnavljanju i unapređivanju znanja samih edukatora o načinu držanja edukacija, prezentovanja materijala i o stilovima učenja, odnosno vrsti auditorijuma sa kojom se mogu susresti ili su se već susretali u svom radu.\nSvi predstavljeni moduli imali su za cilj da učesnike, pored unapređenja njihovog znanja, upoznaju i sa načinom prezentovanja materijala slušaocima i da im daju alat, podatke i smernice za njihov dalji rad u edukaciji na polju prevencije povreda.\nJedan od zaključaka radionice bio je da više preventivnih aktivnosti treba posvetiti i drugim vidovima nenamernog povređivanja poput padova, trovanja, utapanja, opekotina i sl, sa daljim radom na sprovođenju preventivnih aktivnosti kada je u pitanju saobraćajni traumatizam i nasilje nad decom.\nOdržana radionica samo je jedna u nizu mnogobrojnih aktivnosti koje će u narednom periodu sprovoditi Centar za promociju zdravlja Gradskog zavoda za javno zdravlje Beograd, kao Kolaborativni centar SZO za prevenciju povređivanja i promociju bezbednosti.\nMobilna aplikacija „Flasterko - povrede dece od A do Š“\nPovrede od petardi - kako ih sprečiti\nPrskalice - opasna zabava za decu\nPrimena preventivnih mera smanjuje broj povreda


Niška televizija » Kameron traži da Gugl i Fejsbuk prate terorističke pretnje\nObjavljeno 26.11.2014. 12:51\nLONDON – Britanski premijer Dejvid Kameron je jasno stavio do znanja u donjem domu britanskog parlamenta da je spreman da razmotri uvođenje novih zakona po kojima će Internet kompanije morati da prijave svaku komunikaciju među potencijalnim teroristima, piše danas „Telegraf“.\nIz izveštaja o smrti Lija Rigbija, vojnika koga su dvojica napadača u maju prošle godine ubila u Londonu noževima i sekirom, jasno se vidi da britanske snage bezbednosti hoće da kompanije poput Gugla, Fejsbuka i Votsapa sarađuju u istragama, ali nemaju zakonske mehanizme da ih primoraju na to, navodi britanski list.\nPrema važećem zakonu, britanske komanije su obavezne da omoguće obaveštajnim agencijama i policiji pristup\nkomunikacijama ako postoji sumnja da je neka osoba umešana u terorizam.\nMeđutim to se ne odnosi na američke kompanije. U izveštaju o slučaju Rigbi se neobično detaljno opisuju problemi sa kojima se suočavaju obaveštajne službe u potrazi za informacijama.\nAmeričke kompanije su jasno rekle da će predati informacije samo „u hitnoj situaciji“, odnosno kada je ugrožen život ili postoiji pretnja od teških telesnih povreda, piše „Telegraf“.\nTanjug 26.11.2014 10:01\nZbog snežne oluje otkazano više od 3.000 avio letova u SAD


Nezakonito nadgledanje „sedme sile“ u Slovačkoj - Sindikat novinara Srbije\nNezakonito nadgledanje „sedme sile“ u Slovačkoj\nNovi skandal u vezi sa položajem novinara ustalasao je Slovačku.\nMeđunarodni institut za štampu pozvao je slovačke vlasti da temeljno sagledaju ko nezakonito drži pod prismotrom ovdašnje novinare. Zahtev za istragu potegao je odlazeći predsednik Slovačke Andrej Кiska, koji je u jednom intervjuu rekao da nadziranje novinara predstavlja neuspeh državne vlasti.\nOn očekuje da će nadležni organi u tim slučajevima preduzeti odlučne korake. Prethodno je list Dnevnik objavio da je tajni agent koji drži na oku novinare, isti čovek koji je ranije pratio i ubijenog novinara Jana Кuciaka.\nMeđunarodni institut za štampu (IPI) navodi da je mala, organizovana kriminalna grupa sprovela nezakonitu operaciju nadgledanja više novinara u Slovačkoj na zahtev kontroverznog biznismena Marijana Кočnera. On je, kako se navodi, dobrano platio šestorku koja je nadgledala novinare.\n„Operacija nadžora koju je otkrila slovačka štampa je ozbiljno kršenje prava novinara, posebno prava i dužnosti novinara da zaštite svoje izvore“, izjavio je zamenik direktora IPI-ja Skot Grifen. Кriminalna grupa otišla je tako daleko da prati porodice novinara, uključujući i roditeljsko čekanje dece ispred škola. Pored toga, dobili su pristup policijskim bazama podataka, kao što su poreske informacije i registarske tablice vozila.\nКočner, u čije ime je izvedena ova operacija, optužen je 14. marta da je naredio dvostruko ubistvo istraživačkog novinara Jana Кucijaka i njegove zaručnice.\nOvim povodom oglasio se i slovački premijer Peter Pelegrini koji je osudivši prismotru novinara rekao da „svi državni organi koji su u pitanju moraju učiniti sve što mogu da se nešto slično ne dogodi u budućnosti“. On je obećao da će policija istražiti da li je naručilac ove operacije bio Кočner.\nNovoizabrana predsednica Slovačke Zuzana Čaputova, rekla je da je sve ovo zastrašujuće. „Novinari su grupa ljudi koju javnost mora štititi i podržavati, posebno kada se bave skandalima u kojima su umešani moćni ljudi“ – rekla je ona, podvlačeći još jednom da silno podržava novinare.


Klanica u Žitištu proširuje kapacitete › Made-in-Germany.rs\nU Žitištu ponovo radi klanica za preradu živinskog mesa, a kako saznaje „Politika“ ona trenutno proširuje i svoje kapacitete i proizvodnju.\nNakon što je kompanija „Agroživ“, koja je rspolagala ovom klanicom, zapala u velike finansijske probleme, pretila je opasnost da njenih 500 radnika ostane bez posla, međutim oni sada prerađuju 20.000 brojlera dnevno.\nBeogradska firma „BG Mibras”, kako kaže direktor njenog ogranka u Žitištu Vladimir Lazić, uspela je da konsoliduje u svom vlasništvu najveći deo imovine nekadašnjeg „Agroživa”. Ova kompanija, inače vlasnik firme „Big bul fuds” u Bačincima, kupila je iz stečaja farmu za odgoj matičnog jata u Vršcu, dve farme za eksploataciju matičnih jata u Vladimircima kod Šapca, klanicu u Žitištu, četiri farme za tov brojlera, a zakupila je i silos sa fabrikom stočne hrane u Vladmircima.\n– Organizovali smo zajedničku proizvodnju sa 14 kooperantskih farmi, a u planu je i povećanje kapaciteta fabrike, pošto nam je jedan od poslovnih izazova prozvodnja za rusko tržište – objašnjava Vladimir Lazić i najavljuje da kompanija „BG Mibras” planira da zauzme lidersku poziciju na srpskom tržištu u oblasti prerade mesa.\nOd MiG na 15/12/2014 / Investicije, Poljoprivreda, Prehranbena industrija / Ostavite komentar


AmCham predložio mere za smanjenje ekonomskih posledica korone | Nova Ekonomija\nAmerička privredna komora u Srbiji (AmCham) uputila je Vladi Srbije predlog prvog kruga mera u cilju smanjivanja negativnih efekata pandemije virusa COVID-19 na domaću ekonomiju, koje je zasnovala na anketi sprovedene među svojim članicama, uporednih mera iz 15 različitih zemalja i finansijskih mogućnosti kojima Srbija raspolaže.\nU saopštenju te organizacije se navodi da oko dve trećine članica AmCham-a smatra da je neophodno da Vlada usvoji set privremenih mera u oblasti rada i smanjenje poreskih izdataka u domenu fiskalne politike, "čime bi se čuvala likvidnost u privredi i nivo zaposlenosti u situaciji sa manjim obimom posla".\n"Istraživanje ukazuje da već sada 55% kompanija beleži teškoće u poslovanju. Od ispitanih kompanija najveći broj ili već ima, ili očekuje da će prodaja opasti za 20% do 30% u prvom periodu. Najčešći problemi u poslovanju dolaze od ograničenosti kretanja internacionalno i lokalno, izazova u organizaciji rada, smanjenja cash flow-a, prekida i kašnjenja u lancu nabavki i isporuka", navodi se u istraživanju.\nPet generalnih mera za očuvanje zaposlenosti i brži oporavak privrede\nPrva mera je smanjivanje poreza i doprinosa u slučaju odsustva sa rada do 30 dana zbog koronavirusa, a na drugom mestu mera nalazi se oslobađanje od poreza i doprinosa za vreme prekida rada.\nZatim, kako bi se obezbedila likvidnost kompanija, AmCham predlaže umanjenje u iznosu od 50% na akontaciju poreza na dobit za 2020. godinu za pravna lica i preduzetnike uz plaćanje prema godišnjem obračunu sledeće godine. Obustava obračuna kamate za neblagovremeno plaćanje poreza za obaveze nastale od početka vanrednog stanja do 30 dana nakon završetka, za preduzeća koje već imaju velike probleme u poslovanju. Primenom ove dve mere, neće biti umanjene poreske obaveze preduzeća već samo odložene usled smanjenja poslovnih aktivnosti.\nKako bi krvotok privrede mogao da funkcioniše, peta, poslednja iz seta generalnih mera, predviđa omogućavanje nesmetanog prekograničnog transporta robe i usluga. AmCham preporučuje Vladi da hitno otpočne pregovore i usaglašavanje mera sa zemljama sa kojima se graničimo, uključujući zemlje EU i CEFTA zemlje, kako bi i naša zemlja imala tzv. „zelenu traku“ za promet robe.\nImajući u vidu da je najosetljiviji sektor privrede sektor malih preduzeća, AmCham je preporučio i dodatne mere za mala i srednja preduzeća koje uključuju 50% manje poreze i doprinose za paušalce i hitno obezbeđivanje garancijskih šema za kredite namenjene održavanju likvidnosti pogođenih malih i srednjih preduzeća.\nAmCham je predložio specifične mere za sektor zdravstva koje uključuju izuzimanje lekova koji ne mogu da se prometuju na teritoriji naše zemlje iz Odluke o zabrani izvoza lekova, ali i ukazao da zbog povećane potražnje distributeri ne mogu da obezbede šestomesečni lager lekova već kroz više sukcesivnih nabavki.\nPored pohvale uvođenju moratorijuma na otplatu kredita za preduzeća i građane, AmCham predlaže dodatnu injekciju likvidnosti bankama od strane NBS, bilo u vidu smanjenja obavezne rezerve, proširenja kolaterala za repo oepracije, bilo kroz omogućavanje korišćenja zaštitnih slojeva kapitala, kao i odgovarajući tretman potraživanja u moratorijumu sa stanovišta prudencijalnh standarda.\nDodatno, predložene su izmene i pojašnjenja administrativnih mera, kao što su omogućavanje elektronskog otvaranja bolovanja, prijave prebivališta i rada od kuće.Za sve zaposlene koji ne mogu da rade od kuće, AmCham predlaže uvođenje zvaničnih protokola i mera zaštite ovih zaposlenih..\nMere su predložene na osnovu Istraživanja AmChama o aktuelnom i očekivanom ekonomskom uticaju COVID19; ograničenih finansijskih mogućnosti kojima Srbija raspolaže; najavljenih mera Vlade Republike Srbije, kao i na osnovu primera dobre prakse iz 15 zemalja. Analizirane su mere u Australiji, Austriji, Kanadi, Kini, Danskoj, Italiji, Nemačkoj, Španiji, Švedskoj, Švajcarskoj, Holandiji, Velikoj Britaniji, Irskoj, Francuskoj i Hrvatskoj, a uzete su u obzir mere koje su najavljene u Češkoj, Mađarskoj, Poljskoj i Rumuniji.


Pet prelomnih tačaka: Mogu li Merkelova i Putin da se dogovore - 14.08.2018, Sputnik Srbija\nPet prelomnih tačaka: Mogu li Merkelova i Putin da se dogovore\nRuski predsednik Vladimir Putin sastaće se 18. avgusta sa nemačkom kancelarkom Angelom Merkel u Berlinu. Na dnevnom redu, kako se očekuje, naći će se pitanja... 14.08.2018, Sputnik Srbija\nanalize i mišljenja, komentari i analitika, vladimir putin, angela merkel\n17:07 14.08.2018 (Osveženo: 17:12 14.08.2018)\n© Sputnik / Mihail Klimentьev / Uđi u foto-galerijuAnglea Merkel i Vladimir Putin\nRuski predsednik Vladimir Putin sastaće se 18. avgusta sa nemačkom kancelarkom Angelom Merkel u Berlinu. Na dnevnom redu, kako se očekuje, naći će se pitanja kao što su sukob u Donbasu, rat u Siriji, Iran, antiruske sankcije i gasovod „Severni tok 2“. Poslednje pitanje je i jedno od najproblematičnijih.\nUpravo taj gasovod je jedan od razloga kritika koje američki predsednik Donald Tramp upućuje na račun Nemačke, nazivajući tu zemlju „taocem Rusije“.\nŠta će biti ako Nemačka postane nuklearna sila\n11 Avgust 2018, 21:54\n„Putin se sa Merkelovom poznaje odavno i sa nemačkom kancelarkom smo uvek imali teške odnose. Međutim, čini mi se da u poslednje vreme uspešno pronalazimo neke racionalne pristupe jedni prema drugima, uključujući i pritisak koji Tramp vrši na Berlin. Imam utisak da Merkelova u ovim uslovima pronalazi neki srednji put, zasnovan, pre svega, na ekonomskim interesima Nemačke“, kaže za Sputnjik ruski politikolog Mihail Smolin.\nEkspert ističe da je prioritet dve zemlje „razvoj ekonomskih odnosa“.\n„U ovom trenutku je najvažnije da ’Severni tok 2‘ bude realizovan, a takođe da se nastave uzajamno korisni kontakti ruskih kompanija sa nemačkim firmama, koje, iako zbog toga mogu da se nađu na udaru američkih sankcija, i dalje sarađuju sa Rusijom i pronalaze načine da se odupru američkom pritisku. I ovde se dolazi do političkog polja na kojem Putin i Merkelova mogu da se dogovore. I čini mi se da ovaj predstojeći sastanak govori da lideri dveju zemalja, i to zemlje koja je lider na postsovjetskom prostoru i zemlje koja je lider EU, imaju o čemu da razgovaraju. Pre svega to se tiče održavanja i razvoja ekonomskih odnosa“, ističe Smolin.\nRuski analitičari navode da bi jedno od centralnih tema razgovora mogao da bude i novi paket sankcija protiv Rusije, koji je najavio Vašington, a koji bi trebalo da stupi na snagu 22. avgusta. Kako objašnjavaju, ovde se ne radi samo o rusko-nemačkim odnosima u uslovima američkih sankcija, nego i o rusko-evropskim odnosima u celini. To je veoma važna tema za obe strane, a od Nemačke tu mnogo toga zavisi i potrebno je razraditi zajedničke pristupe prema tom problemu.\nNa pitanje da li bi Rusija i Nemačka, a takođe i EU, mogle da u međusobnim plaćanjima pređu na evro, kako bi osigurali međusobnu saradnju od mogućih ograničenja Amerike, ruski ekspert Dmitrij Danilov kaže da takva mogućnost postoji, ali da se taj scenario razmatra samo „kao jedna od ideja“.\nOsim ekonomije i energetike, druge teme razgovora Putina i Merkelove biće pronalaženje puta za očuvanje iranskog nuklearnog dogovora iz koga su SAD izašle i regulisanje situacije u Ukrajini i Siriji.\nAnalitičari navode da nemačka strana nastavlja da održava neodređenu poziciju po pitanju Sirije, uključujući i program humanitarne pomoći i posleratnog obnavljanja te zemlje, i da bi to mogla biti jedna od tema razgovora Putina i Merkelove, a takođe tu je i pitanje povratka sirijskih izbeglica u tu Arapsku Republiku.\nKako se očekuje, akcent će biti stavljen i na perspektive saradnje Rusije, Nemačke, Francuske i EU kada je reč o obnavljanju infrastrukture u Siriji, koja se sada nalazi pod kontrolom sirijskih vlasti.\nS druge strane, između Rusije i Nemačke postoje razlike u pozicijama kada je reč o situaciji u Ukrajini, ali obe zemlje zemlje ostaju privržene „normandijskom formatu“, pa se veruje da će ruski predsednik i nemačka kancelarka razgovarati o mogućim merama u okviru „Normandijske četvorke“, koja je sada, u suštini, „zamrznuta“ i ne funkcioniše zbog toga što je Kijev zauzeo nekonstruktivnu poziciju.\nTakođe, u Berlinu bi moglo da bude reči i o uvođenju mirovne misije UN u Donbas i njene uloge u prevazilaženju produžene krize. Osim toga, pitanje regulisanja ukrajinske krize je u ovom trenutku posebno aktuelno, s obzirom da se u toj zemlji zahuktava predizborna kampanja.\nRuski ekspert Dmitrij Danilov zaključuje da intenziviranje kontakata Rusije i Nemačke ipak ne ukazuje na to da je Berlin odlučio da vodi spoljnu politiku nezavisno od SAD.\n10 Avgust 2018, 16:13\nAnalitičar navodi da Evropa odavno želi da bude samostalna, ali da je drugo pitanje ima li resursa i instrumenata za to, a kako pokazuje praksa — njih je malo.\nDanilov podseća da se Evropa ujedinila sa SAD posle 2014. godine s ciljem „obuzdavanja Rusije“ i naglašava da ona sada ne može i neće da promeni tu poziciju.\nPrema njegovom mišljenju, mogućnosti za neku vrstu nezavisnosti Evrope su izuzetno male, mada ih ima.\nPodsetimo, zvanični predstavnik Vlade Nemačke Štefan Zajbert je saopštio da će kancelarka Nemačke Angela Merkel u subotu, 18. avgusta, razgovarati sa ruskim predsednikom Vladimirom Putinom u svojoj rezidenciji u Mezebergu.\nKako je naveo, razgovaraće se o bilateralnim pitanjima, kao i o sirijskom konfliktu, situaciji na istoku Ukrajine i energetici.\nDvoje lidera su se poslednji put sastali u ruskom crnomorskom letovalištu Sočiju.


Lukač : Za prvi maj ćemo kažnjavati bez upozorenja\nBoris M. мај 1, 2020, 2:26 по подне\nDragan Lukač, Ministar unutrašnjih poslova RS, pozvao je građane da poštuju sve mjere Republičkog štaba za vanredne situacije, uvedene radi zaštite zdravlja stanovništva i suzbijanja širenja virusa korona, kao i produženi policijski čas tokom prvomajskih praznika, te da se ne dovode u situaciju da plaćaju kazne zbog nenošenja zaštitne opreme.\nOn je upozorio da će opasnost od širenja virusa, koja je izraženija posljednjih dana, postojati i tokom predstojeće proslave krsne slave Đurđevdana jer ponovo može biti većih okupljanja koja mogu pogoršati epidemiološku situaciju.\n“Sve to treba izbjeći da ne dobijemo veći broj zaraženih”, rekao je Dragan Lukač, Ministar unutrašnjih poslova Republike Srpske.\nLukač je ocijenio da nije dobro što je u FBiH donesena preuranjena odluka o ukidanju policijskog časa i karantina bez konsultacija sa Srpskom.\n“Time je omogućeno da veći broj ljudi dolazi u BiH i u Srpsku preko graničnih prelaza, što može dovesti do problema”, izjavio je Lukač.\nOn je poručio da su uvedene kazne za građane Srpske koji ne poštuju mjere Štaba za vanredne situacije, i to u pogledu nenošenja lične zaštitne opreme – rukavica ima maski, nepoštovanja mjera distanciranja i zabrane okupljanja u većim grupama, kao i pravila dezinfekcije.\nLukač je upozorio građane i pravne subjekte da su te kazne od 100 do 300 KM, te da će sve kontrolisati MUP, komunalna policija i nadležni inspektori.\nOn je naglasio da neće kao ranije biti tolerancije za nenošenje zaštitne opreme, nepoštovanje fizičke distance i drugo.\n“Neće više biti upozoravanja i biće izricane kazne da spriječimo širenje virusa i da se ne pogorša situacija. Angažovaćemo sve raspoložive snage i kapacitete da se ispoštuju mjere, zaustavi širenje virusa i da na kraju pobijedimo sa što manje zaraženih i smrtnih slučajeva, te da se vratimo normalnom životu”, rekao je on.\nOn je dodao da se u tome treba ugledati i na ono što je preduzimala Kina, koja je uspješno pobijedila širenje virusa.\nLukač je naveo da pripadnicima MUP-a nije zadovoljstvo da eventualno pišu kazne građanima, koji su većinom poštovali mjere, ali da su sankcije potrebne kada je riječ o neodgovornim ljudima koji ih ne poštuju i tako šire virus.\n“Jedini način da spriječimo širenje virusa jeste samodisciplina i da, između ostalog, smanjimo socijalne kontakte, nosimo zaštitinu opremu i ostalo”, pojasnio je Lukač.\nOn je rekao da su vlasti Srpske uvele vanredno stanje da brže i efikasnije donose odgovarajuće zakonske mjere s ciljem suzbijanja virusa, te da nikada nije bio cilj da se bilo kome oduzima sloboda.\n“Ovo su situacije koje niko nije mogao da predvidi. Radi toga smo uveli vanredno stanje kako bismo držali situaciju pod kontrolom”, naglasio je Lukač.\nOn je rekao da Vlada Srpske aktivno radi i sprovodi mjere da se nadoknade gubici privrednih subjekata koji nisu imali mogućnost da rade zbog uvedenih mjera radi suzbijanja virusa.\nLukač je potvrdio da će, kada je riječ o ublažavanju mjera, posljednji biti otvoreni ugostiteljski objekti i kafane jer su okupljanja najveći rizik za prenos virusa korona.\n“Mi ćemo i sutra, 1. maja, tokom policijskog časa, kontrolisati kretanje ljudi u urbanim i u ruralnim područjima. Ako budemo imali informaciju o većim okupljanjima, reagovaćemo i sankcionisati takve pojave”, upozorio je Lukač.\nOn je ponovo poručio građanima da se ponašaju u skladu sa mjerama i ne dozvole prenos virusa time što će eventualno napustiti svoje mjesto prebivališta.\nLukač je rekao da je trenutno osam pripadnika MUP-a zaraženo virusom, ali da se vodi računa da policija i dalje bude operativna uprkos takvim problemima i izazovima.\n“Virus neće nestati sam i prema prognozama biće i dalje prisutan. Ali, cilj je da ne dobijemo progresivni rast broja zaraženih kao u Španiji ili u Italiji i ne opteretimo naš zdravstveni sistem. Za sada imamo dovoljno respiratora, kreveta i drugih kapaciteta i cilj je da stanje održimo pod kontrolom, uđemo u mirnije vode u budućem periodu i na kraju pobijedimo virus našom disciplinom i pridržavanjem mjera”, dodao je Lukač.\nKada je riječ o nedavnim propustima i pogrešnom upućivanju u karantinski smještaj u Studentski centar, umjesto u Đački dom u Banjaluci, Lukač je priznao grešku policajaca koji su vršili pratnju sa graničnog područja, ali je dodao da će sve to u disciplinskom smislu ispitati unutrašnja kontrola MUP-a, nakon čega će biti propisane sankcije odgovornima.\nOn je dodao da su predstavnici izvršne vlasti Srpske i Srbije, pa i BiH, omogućile poljoprivrednicima sa obje strane Drine da nesmetano prelaze granicu bez odlaska u karantin i obrađuju zemlju.


Daliborka Gavrilovic Kujundzic, Author at Preduzetnički Portal RS • Page 293 of 309\nBeograd: Dani Srpske u Srbiji\nMinistar trgovine i turizma Republike Srpske Predrag Gluhaković otvorio je danas u Knez Mihailovoj ulici u Beogradu tradicionalnu manifestaciju “Dani Srpske u Srbiji” koja će trajati do 16. septembra u više gradova – od Subotice i Novog Sada do Kragujevca. – Zadovoljstvo mi je da u ime Vlade Republike Srpske otvorim ovakvu manifestaciju koja ima […]\nBanja Luka: Certifikati za menadžere u industriji drveta\nPolaznicima prvog kruga edukacija u projektu “Razvijanje liderstva i vještina u industriji namještaja i prerade drveta”, koji provodi Repulička agencija za razvoj malih i srednjih preduzeća uz podršku Vlade Švajcarske, uručeni su certifikate o uspješno završenoj obuci. Obuka se sastojala od četiri višednevna modula koji su realizovani od septembra 2015. do aprila 2016. godine u […]\nBanja Luka: Subvencije poljoprivrednicima\nGradonačelnik Slobodan Gavranović uručio je poljoprivrednicima ugovore o dodjeli subvencija. Ukupno 134 poljoprivrednika dobila su subvencije, za koje je u budžetu obezbijeđeno 324.513 KM. Sredstva su prikupljena na osnovu naknade za pretvaranje poljoprivrednog zemljišta u nepoljoprivredne svrhe. Gradonačelnik Gavranović rekao je da Grad Banja Luka i na ovaj način pomaže poljoprivrednicima, jer će, ovim sredstvima, […]\nSokolac: Unapređenje poslovne klime\nNa Sokocu je danas predstavljen projekat unapređenja poslovne klime u ovoj lokalnoj zajednici koji podrazumijeva razne administrativne olakšice za potencijalne investitore. Olakšice koje se nude za potencijalne investitore odnose se na smanjanje naknada i taksi, rokova za izdavanje dozvola. Načelnik Odjeljenja za privredu i društvene djelatnosti Ljiljana Damjanović rekla je da je u okviru projekta […]\nBanja Luka: Konferencija za umrežavanje kreativnih preduzetnika\nEU projekat pod nazivom „Kreativne staze“ organizuje konferenciju „b.creative“ koja će se održati u Namuru (Belgija), 2. i 3. novembra ove godine. Projekat Kreativne staze ima za cilj da uspostavi međunarodnu platformu za podršku umrežavanju mladih kreativnih profesionalaca širom svijeta s ciljem da se podstaknu nova partnerstva i novi inovativni projekti. Ovaj projekat je već […]\nGradiška: Završen seminar o pripremi projektnih prijedloga i poslovnih planova\nU prostorijama Resursnog centra u Gradišci održan je dvodnevni seminar pod nazivom “Priprema projektnih prijedloga i biznis planova” za pripadnike nacionalnih manjina. Ovaj seminar je dio aktivnosti koja se sprovodi u okviru projekta “Uspostavljanje strateškog partnerstva između Opštine Gradiška i Udruženja nacionalnih manjina kroz osnivanje Resursnog centra”. Opština Gradiška ovaj projekat provodi u saradnji sa […]\nBanja Luka: Čvršća saradnja RARS i Garantnog fonda RS\nDirektor Republičke agencije za razvoj malih i srednjih preduzeća Marinko Đukić i direktor Garantnog fonda Republike Srpske Radivoja Krčmar potpisali su protokol o saradnji koji će doprinijeti daljem unapređenju saradnje između ove dvije institucije. Potpisnici protokola su se usaglasili da će unapređivati saradnju sa lokalnim zajednicama i lokalnim razvojnim agencijama, kao i međunarodnim institucijama s […]\nBratunac: Predavanja za proizvođače maline\nOpština Bratunac pozvala je proizvođače maline da prisustvuju predavanjima o temi „Savremeni uzgoj, zaštita i navodnjavanje maline“ koja će se održavati tokom septembra po mjesnim zajednicama. Na predavanjima će biti podijeljen i priručnik za uzgoj ove vrste voća. Raspored predavanja i više informacija na http://www.opstinabratunac.com/index.php/ostalo/vijesti/175-p-z-i-v-z-sv-pr-izv-d-c-lin-psh-in-br-un-c\nBrod: Poziv za dodjelu poljoprivrednog zemljišta na korišćenje\nOpština Brod poziva sva fizička lica, preduzetnike i privredna društva sa područja opštine koja su registrovana u registru poljoprivrednih gazdinstava, a koja su zainteresovana za korišćenje poljoprivrednog zemljišta u svojini Republike Srpske, na području Broda da u opštinu Brod dostave pismo namjere. Više informacija na http://opstina-brod.net/ns/13153/\nDerventa: Otvorena hladnjača\nU Derventi je danas otvoren objekt rashladnog sistema kapaciteta 370 metara kubnih, ukupne vrijednosti 180.000 KM, a sredstva za izgradnju obezbijedili su Ambasade Italije u BiH, lokalna zajednica i Ministarstvo poljoprivrede, šumarstva i vodoprivrede Republike Srpske. Svečanu vrpcu presjekli su direktor zadruge “Agroposavina farm” Rajko Kulaga, načelnik opštine Derventa Milorad Simić, predstavnik italijanske Ambasade u […]\nStranica 293 od 309«‹291292293294295›»


Ambasada SAD: Regionalna saradnja i dijalog ostaju prioritet - NOVA portal\nPolitika Autor:Tanjug13. jan. 202112:17\nOn je odgovarajući na pitanje Tanjuga šta se može očekivati od nove američke administracije kada je reč o Vašingtonskom sporazumu i da li se ovaj dogovor, odnosno neke njegove odredbe mogu dovesti u pitanje, naglasio da nova američka administracija može da odredi nove prioritete svoje politike, ali da zastupanje regionalnog ekonomskog rasta i saradnje među, kako kaže, njihovim prijateljima u regionu uživa široku podršku u Vašingtonu i ostaće jedan od prioriteta.\nTo isto važi i za američku podršku dijalogu predvođenom EU koji ima za cilj sveobuhvatnu normalizaciju odnosa između Srbije i Kosova, dodao je on.\nBajden: SAD da sarađuju s EU po pitanju dijaloga\n„Vašingtonski sporazum ostaje, ko god bio predsednik SAD“\n„Visoki predstavnici vlasti Srbije i Kosova potpisali su Vašingtonski sporazum u dobroj veri,i nadamo da su i dalje spremni da sarađuju na primeni onoga na šta su se time obavezali. Cilj je da se ojača regionalna stabilnost kroz privredni rast, investicije i prosperitet čitavog regiona, što je već dugo nepromenjena politika Sjedinjenih Američkih Država i ostaće naš prioritet“, ističe on.\nSvi napori, dodaje on, u pravcu saradnje po pitanjima od zajedničkog interesa, bilo od strane vlasti Beograda i Prištine, ili od poslovnih krugova ili samih građana ove dve zemlje, imaju našu podršku.\n„Modernizacija saobraćajne infrastrukture, bolji trgovinski odnosi i mogućnost da se građani na osnovu stečenih diploma i profesionalnih kvalifikacija zaposle u zemlji u kojoj žive biće od presudnog značaja za ekonomski razvoj ovog regiona“, naglašava on.\nDa bi se ovi ciljevi ostvarili, zaključuje portparol ambasade SAD u Beogradu, potrebna je komunikacija i saradnja između, kako vlasti tako i naroda obe zemlje, a da su SAD tu da podrže tu saradnju sada i ubuduće.\nInače prethodnih dana čuju se osporavanja realizacije Vasingtonskog sporazuma iz Prištine i Brisela, pa evropski predstavnik za dijalog Beograda i Pristine Miroslav Lajčak izjavio da je Vašingtonski sporazum politička deklaracija koja nije pravno obavezujuća, te da potpisano nema impelmentacioni mehanizam i da zavisi od dobre volje starana.\nDijalog Beograda i PrištineDžo BajdenSADvašingtonski sporazum


Auto servisi - Električna vozila - novi razvoji u oblasti visokog napona\nTehnički saveti | 2017-09-26 10:55:12\nDok se svi mi polako navikavamo na hibridna i električna vozila, koja rade pod visokim naponom, izgleda da se automobilska industrija još uvek nije jednoznačno odlučila u kom pravcu će ići dalje. Nakon sistema hibridnih vozila koja koriste visokonaponsku bateriju od 200 pa sve do 600 Volti, pojavljuje se nova ideja, odnosno tehologija, koja uz postojeći eektrični sistem, koji radi na 12 Volti, koristi dopunski na 48 Volti. Na prvi pogled, postavlja se logično pitanje: kolike su maksimalne mogućnosti sistema sa relativno malim naponom? Izgleda sasvim dovoljne za funkcionalni i u praksi upotrebljiv blagi (mild) hibrid, koji u startu ima veliku prednost, a to je upravo napon na kome radi. Naponi jednosmerne struje preko 60 Volti, smatraju se opasnim za život, što znači da za rad sa ovim sistemom, nije potrebna nikakva posebna oprema, ali ni posedovanje odgovarajućeg sertifikata za rad sa visokim naponom, opasnim po život.\nKoncepcija blagog hibrida primenjena u modelu Audi Prologue koristi električnu mrežu od 48Volti koja dopunjuje uobičajeni sistem od 12 Volti. Ovaj model je predstavljen na sajmu automobila u Los Anđelesu, i vrlo lako može predstavljati dalji pravac razvoja ovog proizvođača. Naime u Audiju su objavili, da veruju da će u narednih deset godina, sva vozila (koja ne koriste potpuni električni pogon ili gorivne ćelije) biti opremljena 48 Voltim sistemom, odnosno da će sva njihova vozila potpadati pod koncept blagog hibrida.\nGlavne komponente sitema su Litijum Jonska baterija od 11 amper sati, kao i kaišem pogonjeni alternator, koji se koristi i kao starter. Zahvaljujući starter-alternatoru, funkcija start-stop sistema, aktivira se već pri brzinama od oko 15 km/h, sklanjanjem noge sa pedale gasa. Tokom usporavanja sa ugašenim motorom, sistem je u stanju da obnovi do 5 KW energije, što prema ispitivanjima koje je radio Audi, smanjuje potročnju goriva do 0.4 litre na 100 km. Pored ovoga starter-alternator može da proizvede u vožnji dodatnih 12 KW snage, kao pomoć klasičnom motoru i dodatno smanji potrošnju goriva. Sistem od 48 Volti omogućio je i ugradnju dodatnog električnog kompresora, koji radi kao ispomoć standardnom turbokompresoru. U situacijama kada energija izduvnih gasova nije dovoljna, aktivira se dodatni električni kompresor koji za samo 250 milisekundi može da pokrene kompresorsko kolo sa maksimalnim brojem obrtaja a sve to uz utrošak energije od samo 7 KW. Sistem od 48 Volti, našao je primenu i u sistemu oslanjanja gde će pogoniti trofazni motor za kontrolu stabilizatora, odnosno za uključivanje ili isklučivanje “balans štangle” u toku vožnje, u cilju povećanja stabilnosti vožnje.\nNa sajmu u Los Anđelesu prikazan je model Prologue sa ovim sistemom, a kompanija Audi je pripisala relativno malu potrošnju goriva i emisije CO2 ovog velikog izložbenog vozila, novom električnom sistemu od 48 Volti.\nPored poboljšane ekonomičnosti potrošnje goriva i smanjenih izduvnih gasova, sistemi od 48 Volti mogli bi potencijalno da uštede troškove kod novih električnih uredjaja i da pomognu da se bolje odgovori na nove rastuće potrebe budućih vozača. U jednom izveštaju kompanije Autelligence, koja se bavi istraživanjem u automobilskoj industriji , napravljena je detaljna analiza tehnologije sa izgledima za buduće novine na tržištu. Ova nova tehnologija je izuzetno ekonomična zato što se može lako ugraditi u arhitekturu postojećih vozila, a relativno mala baterija od 48 Volti znači da su troškovi baterije smanjeni. U svakom slučaju, izgleda da je 48 voltni sistem trenutno najjeftiniji način da se ispune norme emisije CO2 koje predviđaju evropski propisi za 2020 godinu.\nDa se na ovaj sistem ozbiljno računa pokazuje i činjenica da su na predlog kompanija Audi, BMW, Daimler, Porše i Folksvagen usvojeni i prvi međunarodni standardi za 48 voltni sistem na vozilima.\nOsim nemačkih proizvođača vozila u ovu priču su se uključili i drugi, tako da Hyundai i Kia rade na razvoju blagog hibrida koji će koristiti bateriju od 48 volti za pogon električnog kompresora. Kompresor će dobijati napajanje od baterije, a baterija će se u potpunosti puniti korišćenjem sistema rekuperacije energije tokom kočenja. Slično na ovu temu razmišljaju i u Fordu, gde sistem od 48 volti vide kao najbolji način za izradu blagih hibrida u nerednim godinama.\nMada napon od 48 volti ne omogućava stvarnu mogućnost vožnje samo na električni pogon, na ovaj način postoji bolja mogućnost da se iskoristi obnovljena energija tokom kočenja, do oko 60% od raspoložive energije, a na ovaj način se takodje bolje koristi sistem stop-start (sistem za automatsko gašenje i pokretanje motora prilikom stajanja u saobraćaju). Blagi hibrid može da obezbedi više od 3% dužeg vremena ugašenog motora u poredjenju sa vozilom sa 12-Voltnim stop start sistemom u stvarnim uslovima vožnje.\nU narednom periodu za očekivati je da se sve veći broj potrošača na vozilu, polako prebacuje sa 12 voltnog, na 48 voltni sistem. Prebacivanje raznih pumpi, komponenti menjača, kompresora klime i sličnih uređaja, dovešće do njihove preciznije i efikasnije kontrole kao i do smanjenja dimenzija i masa. Moguće je i da će neki od većih električnih potrošača, kao što su grejači ili audio sistem takođe vremenom biti prebačeni na mrežu sa većim naponom, dok će mali potrošači, kao što su svetla ili kontrolne jedinice ostati na klasičnom 12 voltnom sistemu.


Zvezda i Budućnost još jači, Partizan sprema odgovor!? - Sportske.net\nPojavili su se novi nagoveštaji, Partizan će, po svemu sudeći, morati da dodatno ojača tim.\nIako su i tokom leta uradili odlične poslove, Crvena zvezda i Budućnost su nedavno dodatno pojačali konkurenciju u svojim redovima. Zvezda je dovela Tejlora Ročestija, Emanuela Terija i Džonija O'Brajanta, a Budućnost se pojačala na poziciji krilnog centra, dovođenjem bivšeg kapitena Crvene zvezde Luke Mitrovića.\nZa to vreme, Partizan ima sve više kadrovskih problema. Povredio se Vil Mozli, a odmah zatim i Ognjen Jaramaz, koji je od početka sezone bio u najboljoj formi.\nDobra vest za crno-bele je da je Partizan dobio dugogodišnji spor sa bankom, bar je to prvostepena odluka, ali finansijska situacija je sada mnogo povoljnija, pa se navijači nadaju još nekokm pojačanju narednih dana.\nSpekulacije su već počele na Tviteru, a po kojima bi Partizan trebalo da pojača konkurenciju na bekovskim pozicijama. Navodno, prva meta je Amedeo Dela Vale, 27-godišnji italijanski reprezentativac, koji od ove godine nosi dres španske Gran Kanarije.\nPrethodno je dve godine bio član Olimpije iz Milana, pre toga je igrao u Ređo Emiliji, a početak njegove košarkaške karijere vezan je za Ameriku, gde se školovao na koledžu, na Ohajo Stejtu do 2014. godine.\nVisok je 194 cm, a može se pohvaliti i da je bio MVP italijanskog Superkupa 2015. godine, tri godine kasnije i član idealnog tima Evrokupa...


Saznajte kako Sveti Mrata čuva kuću, zašto je ljubičasta moćna magijska boja, kako da osvojite simpatiju pomoću ritula s fotografijom i otkrijete šta neko misli o vama\nSveti Mrata – sneg za vrata\nReč je o prazniku Mratindanu koji pada 24. novembra i posvećen je svetom mučeniku Stefanu Dečanskom, sinu kralja Milutina i ocu cara Dušana. U njegovim žitijima zapisnao je da je po naređenju neobaveštenog oca bio oslepljen, a po zapovedi lakomislenog sina u starosti udavljen.\nSveti Nikola prikazao mu se u hramu na Ovčem polju i obećao da će mu vratiti vid. Sveti Stefan je proveo pet godina u Carigradu kao zatočenik u manastiru Svedržitelja (Pantokratora).\nSvojom mudrošću i trpeljivošću, podvigom i blagodušnošću izazivao je divljenje monaha i celog Carigrada. Kada je prošlo pet godina, Sveti Nikola vratio je vid kralju Stefanu koji je odmah potom, iz zahvalnosti, sagradio hram Visoki Dečani, jednu od najlepših građevina vizantijske umetnosti i srednjovekovne arhitekture na tlu srpske države.\nU narodu, naročito istočnoj Srbiji, postoje interesantni običaji povezani s ovim praznikom, koji, kako tvrde etnolozi, potiču iz paganskih vremena. Po jednom, na Mratindan su Stari Sloveni slavili kult vuka koji je istovremeno moćan protivnik i zaštitnik od demona. Tako je nastalo verovanje da 24. novembra Sveti Mrata saziva sve vukove i određuje im koliko ovaca od kojeg domaćina smeju da pojedu te zime tako da nikome ne nanesu preveliku štetu…\n14. novembar – poslednja četvrt\n22. novembar – mlad mesec\n29. novembar – prva četvrt\n6. decembar – pun mesec\nPun mesec će 6. novembra boraviti u sazvežđu Bika. To je idealan period da preispitate neke svoje životne vrednosti, ali i finansije. Period je savršen za Bikove i Škorpije jer će im iskrsnuti sjajne prilike za dodatnu zaradu. Srećni dobitnici neočekivane nagrade ovog puta su Ovnovi i Vage, pa budući da je reč o značajnijom sumi trebalo bi da je pametno iskoriste…


Objavljeno 4 februar 2020 1 min čitanja\nU opštinskoj organizaciji Crvenog Krsta u Kuršumliji došlo je do zloupotrebe službenog položaja. Ćerka sekretara Crvenog Krsta, Radosave Mićović zaposlena je, odlukom upravnog odbora, bez konkursa u Crvenom Krstu Kuršumlija, kako bi mogla da koristi pravo na porodiljsko bolovanje.\nObzirom da je problem bio u novcu, jer ni opština ni Crveni Krst Srbije nije želeo da plaća radnika koji nije potreban, a još manje nekog ko je u rodbinskoj vezi, jer ionako ima više radnika nego što je potrebno, sekretar-majka, izdala je restoran Crvenog Krsta privatnom licu kako bi na taj način obezbedila sretstva kojima bi plaćala ćerku od sopstvenih sretstava.\nNa taj način opštinska organizacija Crvenog Krsta u Kuršumliji je od jedne organizacije, koja bi trebalo da bude humanitarna, postala privatna firma, obzirom da je prethodni sekretar Milomir Nikolić zaposlio sina, a Milomir je nakon odlaska u penziju, postao član skupštine Crvenog Krsta u Kuršumliji i Upravnog Odbora iako kao još uvek aktuelni sekretar nije imao prava da bude deligiran u skupštini ove organizacije, kao ni mnogi članovi te skupštine.\nOvo je klasična zloupotreba službenog položaja i ovakvim zapošljavanjem bi trebalo da se bave nadležni organi kako ne bi dolazilo do brukanja jedne ovakve organizacije!\nKuršumlijacrveni krstzloupotreba položaja


VOJNI ANALITIČAR RAZOTKRIO VUČIĆA: "Do zahlađenja rusko-srpskih odnosa došlo je prije mjesec dana kada su u Moskvi saznali da je Srbija kupila..."\nVOJNI ANALITIČAR RAZOTKRIO VUČIĆA: “Do zahlađenja rusko-srpskih odnosa došlo je prije mjesec dana kada su u Moskvi saznali da je Srbija kupila…”\nVojni analitičar Aleksandar Radić izjavio je za N1, komentarišući odluku Vlade Srbije da u narednih šest mjeseci prekine sve vojne vežbe i sve vojne aktivnosti sa svim partnerima, da nije bilo drugog izlaza iz krize u kojoj se zatekla Vučićeva vlast.\n“Bilo je zaista nezamislivo kad je došlo do kraha spoljnopolitičkog koncepta, i odnosa prema Rusiji, nastaviti dalje u istom pravcu i zadržati kvalitetnu vojnu saradnju”, kazao je Radić.\nOn je podsjetio da je do zahlađenja rusko-srpskih odnosa došlo još prije mjesec dana kada su u Moskvi saznali da je Srbija kupila kineski sitem protivvazdušne odbrane, a ne ruski, dok je, nakon potpisivanja vašingtonskog sporazuma došlo do, kako je rekao, ekslpozije negativnih emocija.\n“Nije slučajno i što je ministar (odbrane Aleksandar) Vulin taj koji to saopštava javnosti, u svom klasičnom tonu stvaranja slike o tome kako smo ugroženi, jer on je pre svega četiri dana sa ruskim minstrom (odbrane Sergejom) Šojguom rekao da je saradnja s Rusijom bolja nego ikada”, naveo je Radić ističući da je dio javnog mnjenja u Srbiji snažno proruski orijentisan, i da mu je teško saopštiti da relacije s Moskvom nisu kakve su bile.\nKazao je i da EU već godinama podsjeća Srbiju da je nemoguće da bude dio Unije, a da ne poštuje zajedničku spoljnu i bezbjednosnu politiku, a da je u situaciji kada je jedna naša jedinica trebalo da ode u Bjelorusiji, na vojnu vežbu s Rusima i Bjelorusima, na samoj granici sa NATO zemljama, i to u scenariju koji je negativan za NATO, jedini izlaz bio da se nađe način da se ne ode.\nStoga je Radić, iako se odluka Vlade formalno odnosi na aktivnosti i sa zapadom i sa istokom, mišljenja da će u stvarnosti biti posljedica isključivo na vojnu saradnju Srbije i Rusije, jer je bila planirana još jedna zajednička vježba sa njihjovom armijom.\n(FOTO) Borci ponovo blokirali saobraćaj na Karušama


Sertić: Uskoro trgovina hartijama od vrednosti na berzi\nMinistar privrede Željko Sertić izjavio je danas da će u narednom periodu doći do izmena Zakona o javnom dugu kojim će se omogućiti trgovina domaćih hartija od vrednosti na berzi.\n"To će pospešiti pristup fizičkih lica državnim hartijama od vrednosti i otvoriti novu eru u načinu razmišljanja na tržištu", rekao je Sertić na 14. Međunarodnoj konferenciji Beogradske berze u Beogradu.\nOn je dodao da će sa druge strane na naše tržište doći oni inevsticioni fondovi koji mogu ulagati samo u hartije od vrednosti koje su listirane na berzi.\nSertić je rekao da tržište kapitala u narednom periodu mora da postane alternativni izvor finansiranja kako za velika tako i za srednja preduzeća.\nKao primer, Sertić je naveo prošlogodišnju anketu više od 1.000 preduzeća čiji su vlasnici naveli da se 81 odsto privrednih društava, odnosno 87 odsto preduzetnika finansira iz sopstvene ušteđevine ili zadržanog profita.\n"Minimalan je broj onih koji su koristili izdavanje korporativnih obveznica ili akcija", rekao je Sertić.\nSertić je danas izjavio da je u interesu Srbije da iskoristi izuzetno dobre političke odnose između Beograda i Berlina kako bi se omogućio dolazak velikog broja privrednika i investitora u Srbiju.\nSertić je, povodom posete nemačkog vicekancelara i ministra privrede Zigmara Gabrijela Beogradu, precizirao da vrednost nemačkih investicija u Srbiji trenutno iznosi više od milijurdu i po evra.\nMinistar privrede je u Jutarnjem programu TV Pink ukazao na važnost dolaska velikih kompanija i da je Srbija od svih zemalja EU najveću bilateralnu pomoć dobila od Nemačke.\nGovoreći o investicijama u Srbiji, Sertić je ukazao na postojanje velikog broja kompanija, pre svega u autoindustriji, zatim "Boša" u elektronici, "Metroa", koji je otvorio lanac trgovačkih objekata i "Simensa", koji se dobro pozicionirao.\nSertić je precizirao da međusobni promet iznosi tri milijarde evra, što predstavlja povećanje od 15 procenata u odnosu na prethodnu godinu.\n"Naš interes je da obezbedimo takve uslove da veliki broj investitora sa strane da dođe u Srbiju da otvore svoje fabrike, pogone, pre svega u prerađivačkoj industriji, u svim onim industrijama u kojima možemo da zaposlimo naše radnike", istakao je Sertić.\nSertić je rekao da je nemačku privrednu delegaciju predstavljalo 38 velikih kompanija koje su veoma zainteresovane da čuju šta to Srbija može njima da ponudi.\nOn je precizirao da su "92 procenta kompanija u Srbiji, koje su već investirale, dale svoje izveštaje" i prema Sertićevim rečima, izjasnile se da bi ponovo investirale u Srbiji, što je predstavljalo poruku i poziv svim drugim kompanijama.\n"Naš interes je da povežemo nemačke kompanije sa našim domaćim kompanijama", istakao je Sertić.\nSertić je najavio da će uskoro biti završen zakon o građevini, kako bi se ubrzalo dobijanje dozvola u toj oblasti i dodao da bi već sledeće nedelje taj zakon mogao biti na vladi.\nDirektorka Beogradske berze Gordana Dostanić kaže da proces privatizacije nije iskorišćen za izgradnju jednog od ključnih stubova tržišne ekonomije - za berzu.\nNemačke metalske kompanije zainteresovane za Srbiju\nMogućnosti za saradnju nemačkih i srpskih kompanija iz oblasti metalske industrije su velike i obostrano postoji želja da se iskoristi taj potencijal, ocenili su danas učesnici stručne konferencije "Metaloprerađivačka industrija u Srbiji 2014".\nKonferencija, koja se održava pod pokroviteljstvom nemačkog ministarstva privrede i energetike, bila je prilika da se devet nemačkih kompanija, pored predstavljanja svojih mogućnosti iz ove oblasti, poveže sa domaćim preduzećima.\nUlrih Vild, direktor preduzeća "em&s", predstavio je program podrške ulasku na strana tržišta Ministarstva privrede i energetike Nemačke čiji je konsultant, rekavši da nemačka vlada razmatra kako može da podrži nemačka mala i srednja preduzeća i njihovo poslovanje u inostranstvu. U okviru pomenutog programa, nemačka preduzeća organizovano posećuju interesantna tržišta, a danas imaju priliku da se upoznaju sa situacijom u Srbiji.\n- Polje interesovanja i rada nemačke metaloprerađivačke industrije su pre svega mašinogradnja, autoindustrija, očuvanje životne sredine, građevina - dodao je on.\nLjubiša Obradović, sekretar Udruženja za metalnu, elektro industriju, rudnike metala i metalurgiju u Privrednoj komori Srbije, istakao je da postoje veliki potencijali za saradnju domaće metaloprerađivačke industrije sa nemačkim partnerima.\n- Automobilska industrija je, prema njegovim rečima, veoma značajna za razvoj srpske privrede, i tu je "Fiat" najveći izvoznik, ali i uvoznik. Problem je, međutim, što se mali broj domaćih kooperanata uključio u saradnju - dodao je on.\nŠto se tiče metalske industrije, ona je sada prekretnici, naveo je Obradović podsetivši da se ovih dana rešava sudbina preduzeća u restrukturiranju te da će mnoge firme iz ovog sektora, ako ne budu privatizovane, otići u stečaj.\n- Najbolje bi bilo da se pronađu strateški partneri za ta preduzeća i od toga zavisi da li će Srbija ući u reindustrijalizaciju - istakao je on.\nPrivreda Srbije je, prema njegovim rečima, sada u fazi revitalizacije, a industrijske grane koje imaju potencijal za budući razvoj su: automobilska industrija, informacione tehnologije, elektronika, poljoprivredna mehanizacija, odbrambena industrija.\nIstakavši da Srbija ima dugu tradiciju mašinstva i školovanja kvalitetnih inženjera, dekan Mašinskog fakulteta u Beogradu Milorad Milovančević je sa žaljenjem konstatovao da su poslednje decenije bile teške kako za industriju, Mašinski fakultet, tako i za zemlju u celini.\nProizvodni kapaciteti Srbije počeli su da se urušavaju pojavom prve krize početkom osamdesetih godina, rekao je on i naveo podatak da je pre 30 godina u našoj zemlji bilo 446.000 proizvodnih radnih mesta, a 2009. godine njihov broj je manji od 22.000.\n- Srbi su dobar i pošten narod željan posla i mi možemo da ponudimo kvalitetne inženjere i ogromno iskustvo - istakao je on i pozvao nemačke investitore rečima:\n- Mi hoćemo da sarađujemo, dođite, investirajte, bićete zadovoljni.\nProfesor Visoke stručne škole u Bilefeldu Dragan Vučetić ocenio je da je jasno da je nova vlada spremna da menja stvari, ali je ukazao na problem preglomazne državne administracije i potrebu da se poveća istraživanje u razvoj i obrazovanje.\nOn je istakao značaj dualnog sistema obrazovanja rekavši da u mašinskoj industriji nisu potrebni samo inženjeri, već i zanatlije. Mašinstvo kao stub privrede ugroženo je danas čak i u Nemačkoj, pre svega zbog odliva znanja, piraterije proizvoda, kao i visokih troškova proizvodnje.\nKonferencija, koja je okupila predstavnike metaloprerađivačke industrije u Srbiji i devet nemačkih kompanija, održana je u organizaciji Delegacije nemačke privrede u Srbiji.\nPoljski "Andropol" zainteresovan za vranjski "Yumco"\nPredstavnici tekstilne kompanije "Andropol" iz Poljske narednih dana trebalo bi da dođu u posetu vranjskom "Yumcu" i na licu mesta provere stanje tehnološkog parka i proizvodnih kapaciteta ovog preduzeća u većinskom državnom vlasništvu koje se nalazi u višegodišnjem procesu restruktuiranja i pronalaženja strateškog partnera.\n- Predstavnici "Andropola" već su jednom bili u poseti kod nas, ali tada je veći deo kompanije bio u štrajku pa su oni odustali od detaljnijih razgovora. U međuvremenu, generalni direktor "Yumca" Goran Đorđević i ja, bili smo u poseti Poljskoj i dogovorili novu posetu iznoseći detalje o konsolidaciji poslovanja nakon okončanja višemesečnog štrajka - potvrdio je za "Danas" predsednik Nadzornog odbora "Yumco" dr Branislav Popović.\nOn je precizirao da se ovoga puta radi o poseti koja bi trebalo da potencijalnim partnerima iz Poljske, predstavi kompletan "skrining aktuelnog stanja", od broja od 1.700 zaposlenih, zatim potencijalnih korisnika socijalnog programa, kao i aktuelnih kapaciteta dorade, tkačnice i konfekcije.\n- U opticaju su četiri načina privatizacije, a nakon razgovora sa predstavnicima Ministarstva privrede i Agencije za privatizaciju, ostaje da se vidi za koji će se vid odlučiti partner iz Poljske, ali i kakav će biti stav većinskog vlasnika kapitala "Yumkca", u ovom slučaju države - pojašnjava Popović.\nInače, poljski "Andropol" spada u red renomiranijih evropskih firmi u oblasti proizvodnje tkanine i tekstila. U "Yumcu" je zaposleno manje od dve hiljade radnika, koji sada proizvode uglavnom konfekciju za namensku industriju i javna preduzeća. U kapital "Yumco" ulazi i upravna zgrada na deset spratova, sportski centar sa bazenom kao i više maloprodajnih objekata u Vranju i okolini. Za sada je izvesno da Poljake najviše interesuju proizvodne celine, te da mnogo manja zainteresovanost postoji za nefunkcionalni magacinski prostor i drugih objekata koji se prostiru na više hektara u Vranju.\nPolish Andropol interested in Vranje-based Yumco\nIn the next ten days, representatives of Andropol from Poland should visit Vranje-based Yumco and check the condition of technological park and production capacities of this mainly state-owned company which has been undergoing restructuring process for years and has been looking for a strategic partner.\n- Andropol representatives have already visited us once but then major part of the company was on strike so they gave up the detailed talks. In the meantime, GM at Yumco, Goran Djordjevic and me were visiting Poland and agreed upon a new visit communicating details on business consolidating after a strike which lasted for months - president of the Supervisory Board at Yumco, dr Branislav Popović confirmed for Danas.\nHe specified that this time it is a visit which should present to potential partners from Poland an overall screening of current situation, starting from headcount number of 1.700, potential users of social program as well as capacities of additional processing, knitting department and confection.\n- Four privatization ways are optional and after the talks with the representatives of the Ministry of trade and the Agency for privatization, it is left to consider for which option partner from Poland will opt for and what the attitude of the major shareholder, the state in this case, will be – Popovic explains.


Direktori "Resavice" kažnjeni zatvorom i oduzimanjem imovine - INFORMACIJA JE KAPITAL - Capital.ba\n02. jul. 2016. 16:30 Objavljeno u PRIVREDA\nMiloševiću je oduzeta imovinska korist od 3,98 miliona dinara /32.360 evra/ i 1.000 evra, a Jankoviću 307.337 dinara /2.498 evra/ i 7.000 evra, koje su obavezni da uplate u budžet Srbije, saopšteno je iz Apelacionog suda.\nIstom presudom zabranjeno im je da se u naredne četiri godine bave djelatnostima i dužnostima u vezi sa raspolaganjem, korištenjem, upravljanjem, rukovanjem i čuvanjem državne imovine.\nMiloševića je na funkciju direktora “Resavice” imenovala Vlada Srbije, a prema presudi, on je od početka 2014. do januara 2015. godine u Svilajncu, Beogradu, Paraćinu, Markovcu, Resavici, Despotovcu, Selu Podstrana i Ćupriji zahtijevao i primao poklone u novcu i građevinskom materijalu.\nMilošević i Janković su, između ostalog, tražili novac da bi kao protivuslugu naložili komercijalnoj službi “Resavice” da isporuči ugalj za dva privredna društva. Srna\nKljučne riječi: apelacioni sud, budzet srbije, presuda, uplate, vazno\nKrstić: Budžet Srbije za 2014. pravljen realno\nZa mlijeko i opremu još 5,1 miliona KM


Vip donirao 2,5 miliona dinara za podršku osobama sa autizmom – Autizam Srbije\nKompanija Vip mobile uručila je donaciju Savezu udruženja Srbije za pomoć osobama sa autizmom u vrednosti od 2.500.000 dinara. Zahvaljujući odličnom odzivu Vipovih korisnika koji su slanjem humanitarnih SMS poruka doprineli donaciji, kao i delu prihoda kompanije od SMS saobraćaja tokom novogodišnjih i božićnih praznika, prikupljena su novčana sredstva koja će biti upotrebljena za realizaciju tri projekta namenjena poboljšanju uslova života osoba sa autizmom i njihovih porodica. Donacijom će biti omogućeno pokretanje digitalne platforme za informisanje i savetovanje porodica osoba sa autizmom, opremanje tzv. medicinskih soba u pet gradova Srbije, kao i otvaranje prvog Radnog centra sa osobe sa autizmom.\n„Izuzetno smo počastvovani što su naše dugogodišnje inicijative i ideje za podršku osobama sa autizmom i njihovim porodicama u Srbiji prepoznate i podržane od strane kompanije Vip mobile. Pored izuzetno darežljive finansijske komponente, ova donacija ima i onu ljudsku – odziv korisnika donatorskoj akciji bio je veoma veliki, što pokazuje da je svest o autizmu i izazovima koje on donosi porodicama velika, kao i senzibilitet naših sugrađana prema ovom problemu,” poručila je Vesna Petrović, predsednica Upravnog odbora Saveza udruženja Srbije za pomoć osobama sa autizmom.\n„Zajedno sa našim korisnicima napravili smo značajan korak u podršci osobama sa autizmom i njihovim porodicama. Verujemo da će primena digitalnih rešenja poput on-line savetovališta pružiti bolju i efikasniju podršku, dostupnu svima i to širom Srbije,“ dodao je Dejan Turk, generalni direktor kompanije Vip mobile prilikom uručivanja donacije.


JOŠ STO EVRA – NOVA POMOĆ DRŽAVE | Info Portal\nJOŠ STO EVRA – NOVA POMOĆ DRŽAVE\nby Info Portal · 08/03/2022\nPodsećamo, isplata 100 evra za mlade bila je početkom februara, a sada se čeka još sto evra.\nMinistar Mali je rekao da se prva isplata pokazala kao dobra ekonomska mera, i da se taj novac potrošio i država ga je kroz PDV dobila nazad u budžet.\n“To je jedna izuzetna ekonomska mera”, primetio je ministar finansija, i dodao:\n“Onda smo videli da imamo još nova u budžetu, i onda smo rekli”, hajde da to uradimo još jednom.\nZa sve one koji se nisu prijavili za prvih 100 evra, biće otvoren nov namenski račun, a prijave su od 16. maja do kraja tog meseca, precizirao je ministar, dodajući da oni koji su se prvi put prijavili ne moraju to ponovo da čine.\nNa pitanje voditeljke, da sada Siniša Mali dobija 100 evra od države, na šta bi ih potrošio, ministar kaže:\n“Ja da sam tada dobio novac, imao sam bend i bio sam malo neozbiljan, dakle, ili bih kupio neku sportsku opremu, patike recimo, ili nešto vezano za muziku, da li neki deo za gitaru, ili bilo šta što sam u tom trenutku radio.”


HELIOMIX - HELIOMIX - Dodatne informacije - Helios\nHelios > Dekorativni premazi > Dodatne informacije > HELIOMIX\nHELIOMIX je savremeni sistem mešanja koji mešanjem boja i pasti za nijansiranje omogućava realizaciju svih kolorističkih zamisli potrošača. Pomoću ovog našeg sistema, potrebe i želje koje se odnose na najrazličitije nijanse boja mogu da se ostvare već na prodajnom mestu. Korišćenjem kompjuterske tehnologije i odgovarajuće mašinske opreme spektri boja mogu da se izrade lokalno, što je izuzetno pogodno za naše potrošače jer omogućava zadovoljavanje njihovih potreba na jednom mestu.\nCelokupna paleta boja obuhvata više od 3000 nijansi i može da se realizuje u raznim kvalitetima premaza iz Heliosovih robnih marki TESSAROL, BORI i SPEKTRA. U sistemu mešanja HELIOMIX naći ćete bez teškoća pravu nijansu boje željenog kvaliteta za drvo, metal, zidove, betonske površine i slično. Naša platforma vam omogućava korišćenje HELIOMIX sistema za više od 20 različitih proizvoda iz našeg asortimana.\nDa bismo vam olakšali izbor nijanse boje, u Heliosu smo izradili sistem ton karti HARMONIA koje sadrže razne kombinacije spektra boja za razne unutrašnje i spoljašnje površine. Sistem ton karti HARMONIA sačinjavaju HARMONIA Interier, HARMONIA Exterier i HARMONIA Bori. Pored palete pomenutih ton karti, Heliomix sistem mešanja omogućava pripremu izabrane nijanse boje iz ton karti Terra, Monicolor, NCS i Ral.\nSpisak prodavnica u Srbiji koje imaju sistem mešanja HELIOMIX


IV regionalni sastanak Mreže IO Valjevo - Mreža podrške inkluzivnom obrazovanju\nSastanku je prisustvovalo 37 učesnka/ca: 2 prosvetne savetnice ŠU Valjevo, 3 članice Mreže i direktori, pomoćnici direktora, stručni saradnici i nastavnici (članovi STIO) iz 18 srednjih škola sa područja ŠU Valjevo.\nSastanak je otvorio Milan Gajić, direktor Poljoprivredne škole sa domom učenika “Valjevo”. U prvom delu sastanka, Ljiljana Simić, koordinatorka MIO je prisutne upoznala sa ciljevima delovanja Mreže IO, organizacijom, dosadašnjim aktivnostima Mreže, najznačajnijim rezultatima Mreže. Posebno je govorila o značaju Mreže za profesionalno osnaživanje nastavnika u oblasti IO kroz horizontalno učenje na primerima dobre prakse. Ljiljana Reljić, prosvetna savetnica zadužena za inkluzivno obrazovanje u ŠU Valjevo je govorila o inkluzivnom obrazovanju iz ugla prosvetnog savetnika, izmenama zakonske regulative, delovima Zakona o srednjem obrazovanju i vaspitanju i standardima kvaliteta rada ustanova u svetlu inkluzivnog obrazovanja.\nU drugom delu sastanka, primer dobre prakse inkluzivnog obrazovanja u srednjoj školi prikazala je članica Mreže Mina Stupar, profesor praktične nastave u Školi primenjenih umetnosti, Šabac.Ona je predstavila na koji način je škola upisala i već dve školske godine uspešno obrazuje učenika i učenicu koji su završili specijalnu osnovnu školu. Posebno mesto u prezentaciji je posvetila prilagođavanju nastave opšteobrazovnih predmeta za učenika koji je detinjstvo proveo u stacionaru u Kulini, a nekoliko godina unazad živi u hraniteljskoj porodici. Svojim kolegama iz srednjih škola na najbolji način je pokazala kako inkluzija počinje stavom nastavnika da svako dete može da uči i da napreduje, da su potrebna specifična prilagođavanja za svako dete i koliko je važno da deca budu prihvaćena od svojih vršnjaka.\nTokom diskusije, članice Mreže i prosvetne savetnice su odgovarale na različita pitanja i davale pojašnjenja vezana za praksu IO. Zaključak je da je u srednjim školama inkluzivno obrazovanje u začetku, da postoji nerazumevanje koncepta socijalne i obrazovne inkluzije, da ima puno otpora i negiranja postojanja potrebe za izradom IOP-a. Srednjim školama je potrebna podrška koja ide od senzibilizacije zaposlenih, upoznavanja sa propisima i procedurama, osnaživanja za planiranje, izradu i primenu IOP-a, saradnju sa roditeljima IRK-om i drugim institucijama.


Vozila prolaze pored antibregzit natpisa koji je ostavljn nedaleko od parlamenta u Londonu, 29. januara 2019.\nGotovo trećina britanskih firmi moglo bi da prebaci svoje operacije u inostranstvo zbog očekivanog britanskog odlaska iz Evropske unije, pokazalo je istraživanje sprovedeno među 1.200 direktora kompanija, dok je politička pat pozicija zaoštrila strahovanja u poslovnom svetu.\nIstraživanje organizacije Istitut direktora pokazalo je da 16 odsto biznisa već ima planove za premeštanje, dok drugih 13 odsto "aktivno razmatra" taj korak.\nGrupa je saopštila da dok se naslovi u medijima fokusiraju na velike kompanije, manje pažnje poklanjaju manjim biznisima i njihovim koracima ka premeštanju.\nDirektor Instituta, Edvin Morgan, rekao je da manje firme po pravilu imaju manje resursa, pa zato "razmišljanje o tako skupom smeru akcija čini jasnom poziciju u kojoj se nalaze".\nBritanija bi trebalo da napusti Evrppsku uniju do 29. marta, ali sporazum o razvodu zapeo je između vlade premijerke Tereze Mej i bloka krajem prošle godine, nakon što ga je britanski parlament.\nBritanski zakonodavci glasali su ove nedelje da pošalju Mejovu nazad u Brisel kako bi zatražila promene u sporazumu o razvodu. Ali EU je decidna da se o sporazumu ne može ponovo pregovarati, što ostavlja Britaniju da se tetura ka ivici litice i odlasku iz bloka na način za koji mnogi biznisi strahuju da bi mogao da izazove ekonomski haos.\nIstraživanje objavljeno u petak pokazalo je da su prozivodne delatnosti nagomilale dobra po rekordnoj stopi u januaru, kako bi se pripremile za potencijalni poremećaj koji bi Bregzit mogao da izazove u trgovini.\nPosmatranje oko 600 proizvođača, koje je sprovela istraživačka kompanija Markit i Institut za istraživanja i nabavke Čartered pokazalo je da su inventari finalnih proizvoda naglo porasli, dok je optimizam u sektoru na 30-omesečnom minimumu, a broj radnih mesta počinje da se smanjuje.\nViši zvaničnici vlade najavili su da bi Britanija mogla da zatraži odlaganje Bregzita, kako bi se dobilo vreme za pronalaženje rešenja.\nOdlaganje bi moralo da potvrdi 27 preostalih država članica EU. Irska ministarka za Evropu, Helen Mekenti, rekla je da će se blok verovatno složiti, sve dok Britanija ima dobre razloge.\n"Nema svrhe u traženju produžetka ukoliko za tri meseca završimo na istom mestu", rekla je. "Treba da imamo jasan smer od vlade Velike Britanije kako bismo videli šta želimo da postignemo".\nTačka zapinjanja sporazuma za mnoge britanske zakonodavce su granične mere poznate kao "zaštitna mreža", što je zaštitni mehanizam koji treba da zadrži Britaniju u carinskoj uniji sa EU i ukloni potrebu za uvođenjem granične kontrole na granici između britanske Severne Irske i Republike Irske koja je članica Evropske unije, nakon Bregzita.\nGranična oblast bila je neuralgična tačka tokom decenijama dugog konflikta u Severnoj Irskoj koji je odneo 3.700 života. Slobodan protok ljudi i kapitala preko gotovo nevidljive granice podupire lokalne ekonomije i mirovni proces u Severnoj Irskoj.\nMnogi britanski zakonodavci koji podržavaju Bregzit plaše se da će "zaštitna mreža" zarobiti Britaniju u regulatornom strojevom koraku sa EU i kažu da neće glasati za sporazum Tereze Mej ukoliko to ne bude uklonjeno.\nMej je obavestila lidere EU o mogućim promenama, ali britansko stajalište izazvalo je ogorčenje među političarima u bloku, koji podsećaju da je Mej potpsiala sporazum koji sada želi da izmeni.\n"To je bio sporazum koji je ispregovaran sa Britanijom, od Britanije", rekla je Mekanti. "Oni nisu bili posmatrači u odvojenoj sobi. Postojala je diskusija, pregovori, napravljeni su kompromisi na obe strane".


Dodik: Dođe li do izmjena Daytona, RS više neće ostati u sastavu BiH | Dnevnik.ba\nDodik: Dođe li do izmjena Daytona, RS više neće ostati u sastavu BiH\nČlan Predsjedništva BiH Milorad Dodik i predsjednik Srbije Aleksandar Vučić obratili su se medijima nakon sastanka u Beogradu. Jedna od tema bila je i korekcija Daytonskog sporazuma, a Dodik je rekao da bh. entitet RS u tom slučaju neće ostati u sastavu BiH.\nČlan Predsjedništva BiH Milorad Dodik rekao je da BiH ima probleme s definiranjem granice i da Srbi u institucijama BiH smatraju zahtjeve Srbije opravdanim. Izrazio je očekivanje da će u narednih mjesec dana biti stavljen u promet most Bratunac-Ljubovija jer su proceduralne stvari sa strane BiH otklonjene.\n"U Drvaru otvaramo fabriku koja već zapošljava ljude. To je utjecalo na sveukupni život i možemo s ponosom otići tamo. Zahvalan sam Aleksandru Vučiću što ima osjećaj za Srbe", rekao je Dodik.\nDodik je kazao da je bilo govora i o Daytonskom sporazumu jer mnogi se drznu da stalno nešto govore o toj temu. Istaknuo je da je za njega Srbija garant Daytonskog mirovnog sporazuma iako je Srbija odstranjena iz PICK-a.\nŽestok je kritizirao međunarodnu zajednicu i visokog predstavnika navodeći da "RS neće ostati u BiH izvan okvira Daytonskog sporazuma" i da samo naivni mogu misliti kako će razgovori o Daytonu 2 donijeti im rješenja koja hoće.\n"Mi smo u BiH iz razloga jer poštujemo ostatke ostataka Daytonskog sporazuma. Vučić je prešutio, ali ja smatram da je neophodno da vam kažem kako mi nemamo namjeru te da RS ima dovoljno kapaciteta i da bez RS-a nisu moguće korekcije Daytonskog sporazuma", rekao je Dodik.\nKako kaže, RS nema namjeru pričati ni o čemu drugome nego o vraćanju na izvorni Dayton i da svaka suprotna priča za njega znači "da RS više nije u BiH".\nDodik je kazao da postoji samo dogovor dva entiteta i tri naroda te da to predstavlja da nema visokog predstavnika i morbidnih ambasadora u BiH. On je istaknuo da je danas čvršće nego što je bilo 91. godine kada je riječ o kolektivitetu Srba.\n"Borimo se za bazične stvari, to je identitet. Nazivaju nas bosanskim Srbima i to je za nas uvreda. Nismo bosanski Srbi već smo Srbi. Hajde da počnemo se uvažavati", rekao je Dodik.\n"Treba da se usmjerimo na mir i suradnju. Tri naroda i dva entiteta, to je rješenje za politička pitanja", rekao je Dodik.\nPredsjednik Srbije Aleksandar Vučić je rekao da je bilo govora o suradnji Srbije i BiH, ratifikaciji kreditnog aranžmana s Turskom vezanog za autoput Beograd-Sarajevo kao i o brojnim drugim temama. Predsjednik Srbije kazao je da će krajem ovog mjeseca biti gost u Drvaru.\n"Naša zajednička obaveza je da uradimo sve da pomognemo našim ljudima", rekao je Vučić.\nNajavio je da će tog dana posjetiti i bh. entitet RS, točnije Mrkonjić Grada, kako bi se vidjelo na koji način se može pomoći narodu.\n"Razgovarali smo o očuvanju Daytonskog sporazuma. To je sporazum od historijskog značaja. To je rješenje od kojeg su svi gubili i dobivali. Rekao sam da će Srbija prihvatiti svaku odluku o kojoj se suglase tri naroda. Slijedit ćemo što srpski narod u BiH kaže o tom pitanju. Dva naroda ne mogu nametati ništa trećem. Nikakve planove nove ili ideje, niti bilo tko sa strane, može da nametne bilo što bez suglasnosti tri naroda", rekao je Vučić.\nPredsjednik Srbije zahvalio se predsjedavajućem Vijeća ministara BiH Zoranu Tegeltiji i članu Predsjedništva BiH Miloradu Dodiku jer je deblokiran proces vezan za most Bratunac-Ljubovija, piše Klix.ba.


Predsednicka kampanja preti da paralise Makedoniju | Institute for War and Peace Reporting\nPredsednicka kampanja preti da paralise Makedoniju\nPobeda Crvenkovskog verovatno bi za rezultat imala visemesecno gubljenje vremena u cenjkanju i sukobima oko funkcija.\nU Makedoniji rastu strahovanja da bi pobeda premijera Branka Crvenkovskog na predsednickim izborima polovinom aprila donela mesece i mesece politickog prepiranja i nadmetanja kandidata za upraznjeno mesto premijera, zbog cega bi najvaznije reforme bile usporene.\nCrvenkovski se zvanicno ukljucio u trku 22. marta sa namerom da preuzme ovu funkciju posle iznenadne smrti predsednika Trajkovskog, koji je poginuo u avionskoj nesreci u Bosni 26. februara.\nAnaliticari smatraju da Crvenkovski, suocen sa slabom opozicijom, ima dobre izglede da pobedi na predstojecim izborima, ali upozoravaju da bi njegova pobeda mogla dovesti do zakonodavne paralize i meseci politickog sukobljavanja oko izbora novog premijera, vlade i predsednika vladajuce Socijaldemokratske stranke, SDSM.\nCrvenkovski, po zanimanju inzenjer, premijer je jos od 2002. godine, mada je i ranije bio na tom polozaju, od 1992. do 1998. godine. Predvodio je SDSM otkako se nekadasnji Savez komunista transformisao u partiju levog centra 1991. godine.\nU mesecima pre kandidovanja, Crvenkovski je odbacivao sve najave da bi se mogao kandidovati za predsednika, tvrdeci da je posvecen ispunjavanju izbornih obecanja njegove stranke.\nZapadne diplomate otvoreno govore o strahovima da bi njegov prekid premijerskog mandata i kandidovanje za mesto predsednika odlozili usvajanje zakona o decentralizaciji koji se moraju usvojiti pre lokalnih izbora na jesen.\nOvi zakoni su od sustinskog znacaja za Ohridski mirovni sporazum koji je podrzala medjunarodna zajednica, a kojim je okoncana oruzana pobuna Albanaca u zemlji 2001. godine.\n”Proces reformi ne bi smeo biti obustavljen zbog izbornih kampanja”, izjavila je za IWPR Sina Tomson, portparol ureda Evropske unije u Skoplju, “ali, s obzirom na to koliko je trenutak nepovoljan, verovatno je da ce izbori imati upravo takav efekat.\n“Potpuno obustavljanje ne dolazi u obzir. Neophodno je nastaviti istim kursem, jer je implementacija Ohridskog mirovnog sporazuma jedini put za integraciju u EU.“\nAnaliticari takodje strahuju od implikacija pobede Crvenkovskog i govore da cak i ako bude izabran kao sto je planirano, pocetkom maja, nakon toga ce uslediti meseci borbe za moc i cenjkanja oko toga ko ce dobiti mesto premijera i partijskog lidera SDSM.\n“I vlada i SDSM ostaju bez predsednika”, izjavio je jedan analiticar. “To znaci da ce kompletna vlada podneti ostavku, a stranka ce morati da bira lidera.\n“Proci ce meseci u politickim natezanjima dok se ne imenuje novi premijer i ne bude izglasana nova vlada u skupstini. U medjuvremenu, skupstina ce biti blokirana i nesposobna da nastavi da se bavi kljucnim pitanjima, kao sto je decentralizacija.“\nTito Petkovski, predstavnik SDSM u skupstini, izjavio je za IWPR da je zabrinutost za to da li ce skupstina usvojiti paket zakona o decentralizaciji pre letnje pauze sasvim opravdana.\n“Za vreme izbora skupstina nece raditi, a kada predsednik bude izabran, bice paralisana zbog toga sto nece biti vlade”, rekao je on.\n”Dok se vlada oformi i pocne da radi, vec bi mogao biti jul. A skupstina tradicionalno ne radi u avgustu.”\n“Ovo ce biti godina procerdana na izbore”, slozio se jedan visoki zapadni diplomata. “Vlada stalno gubi vreme na nebitne stvari.”\nSest ministara u vladi, ukljucujuci i ministre odbrane, finansija i spoljnih poslova, objavili su da ce ucestvovati u njegovoj kampanji, dok je Radmila Sekerinska, potpredsednica vlade nadlezna za evropske integracije, imenovana za portparola kampanje.\nMada je drzavna antikorupcijska komisija preporucila da ministri zamrznu svoje funkcije dok traje kampanja, oni su to odbili, govoreci da mogu raditi ova dva posla istovremeno.\nCak su i clanovi SDSM-a izrazavali svoju frustriranost. “Ne samo da ulazimo u izbornu sezonu koja ce potrajati do kraja godine nego i polovina vlade radi na premijerovoj izbornoj kampanji”, pozalio se jedan partijski zvanicnik. “To znaci da su mnoge vazne aktivnosti, kao i reforme, obustavljene.“\nOpozicija je pozvala Crvenkovskog da zamrzne svoj sadasnju funkciju premijera da aktivnosti vlade ne bi uticale na kampanju. Crvenkovski je izjavio da nece predsedavati sednicama vlade dok traje kampanja.\nKandidatura Crvenkovskog za predsednicku funkciju, koja je uglavnom ceremonijalna, pokrenula je raspravu o tome da li takva odluka ukazuje na odluku o strateskom povlacenju. Kriticari tvrde da je to povezano sa neuspehom njegove vlade da poboljsa stanje u osiromasenoj ekonomiji i nastavi toliko potrebne reforme.\n”Funkcija predsednika ne bi trebalo da sluzi kao pribeziste za neuspesne politicare“, izjavio je za IWPR Vlatko Gjorcev, portparol nacionalisticke opozicione VMRO. “Svaki put kada je Crvenkovski bio na vlasti u poslednjih 12 godina, ekonomski indikatori su uvek bili u opadanju.“\nSasvim predvidljivo, Crvenkovski tvrdi da su njegovi motivi za promenu funkcije manje cinicni. “Predsednik je onaj koji odrzava generalni kurs zemlje, a Makedonija jednostavno ne moze dozvoliti sebi da rizikuje na ovim izborima”, izjavio je na partijskoj konvenciji prosle sedmice.\n”Napori vlade i skupstine bice uzaludni ako drzava napusti prihvaceni kurs. Prihvatio sam nominaciju jer verujem da moje iskustvo moze pomoci da se sacuva i ubrza realizacija tog kursa.”\nMalo je onih koji sumnjaju da ce odneti pobedu. Njegov glavni protivnik, Sasko Kedev, kandidat VMRO-a, malo je poznati kardio-hirurg cija je skromna politicka karijera pocela tek 2002, kada je bio izabran za poslanika u skupstini.\nPreostala dva kandidata su etnicki Albanci, koji izlaze na izbore samo da bi odmerili medjusobni odnos snaga kod brojne albanske manjine.\nNe ocekuje se da ce bilo ko odneti pobedu u prvom krugu, posto je za to potrebno 50 procenata glasova ukupnog glasackog tela. Umesto toga, ocekuje se da ce Crvenkovski i Kedev proci u drugi krug zakazan za 28. april, kada ce albanski glasaci verovatno dati podrsku jednom od makedonskih kandidata.\nAna Petruseva je menadzer IWPR projekta za Makedoniju.


Internet televizija CIBN službeno pokrenuta\nInternet televizija CIBN službeno pokrenuta – Personal magazin\nKineska medjunarodna emisiona mreža (CIBN) zvanično je počela sa radom 28. maja u Pekingu, kada je upriličena ceremonija komercijalnog korišćenja. Time je pokrenuta nova komercijalna medijska platforma prema svetu, koja…\nKineska medjunarodna emisiona mreža (CIBN) zvanično je počela sa radom 28. maja u Pekingu, kada je upriličena ceremonija komercijalnog korišćenja. Time je pokrenuta nova komercijalna medijska platforma prema svetu, koja pokriva kontinentalnu Kinu i Severnu Ameriku, a od sledeće godine će pokrivati i Evropu.\nReč je o internet televiziji CIBN-a koja predstavlja audiovizuelnu interakciju, deljenje resursa i multilingvističko predstavljanje za bogate medjunarodne sadržaje i usluge.\nTian Jin, zamenik direktor Kineske državne uprave za radio, film i televiziju je na ceremoniji izjavio da se nada da će CIBN biti novi vodeći koncept komunikacije, koji će neprekidno zadovoljavati duhovne i kulturne potrebe naroda, predstavljati kinesku kulturu i povećati razmenu Kine sa inostranstvom, u cilju podizanja moći glasa javnosti i izlaženja u susret zahtevima građana.\nDirektor Kineskog radio Internacionala Vang Gengnian je rekao da će CIBN postati integralna platforma s bogatim sadržajem i uslugama, koja će potpuno poštovati publiku, pa će u kreiranju sadržaja uzeti u obzir zahteve korisnika.\nCIBN je već potpisala strateške ugovore o saradnji s više od 40 partnera kao što su CNTV, Mango TV iz pokrajne Hunan, Sumsung i drugi..\nInternet televizija CIBN službeno pokrenuta was last modified: May 29th, 2012 by Redakcija


Budućnost na pravom putu - INDIREKT\nNaslovna strana Košarka Budućnost na pravom putu\nKošarkaši Budućnosti ove sezone preživejli su niz turbulencija, a najveća je bila promjena trenera kada je umjesto Petra Mijovića stigao Dejan Milojević.\nMnogi su se začudili kada je uprava na čelu sa Draganom Bokanom odlučila da smijeni Mijovića, koji je imao sasvim dobre rezultate i dovede Milojevića, ali je očigledno da u Budućnosti dobro barataju košarkaškim zanjem i da ih je iskustvo iz prethodnih sezona naućilo mnogo čemu.\nJuče je Budućnost stala u četvrtfinalu Evrokupa, poražena u majstorici od Monaka, ali, čini se, navijači “Plavih” imaju razloga za zadovoljstvo. Ekipa je bila na pragu plasmana među četiri najbolja tima nakon pobjede u prvom meču, ali se revanš odigrao u Ljubljani, pa je bila očigledna stvar da je “Plavima” itekako nedostajao domaći teren i prijeko potrebna podrška navijača za koju su ove sezone uskraćeni kao i svi.\nOno što daje nadu svima jeste činjenica da Budućnost kao niko u regionalnoj košarci ima okosnicu domaćih igrača potrebnu za uspjeh u ABA ligi, ali i iskorak u međunarodnim takmičenjima.\nDobar domaći trener i ekipa sa okosnicom u vidu igrača koji potiču sa ovih prostora donijela je “Plavima” najveći supjeh u istoriji kluba – osvajanje ABA lige 2018. godine kada je strateg bio Aleksandar Džikić.\nAko bi povukli paralelu, ima tu mnogo čega sličnog. Džikić je te sezone stigao sa iskustvom jednog od najboljih regionalnih trenera, prije svega dokazanog u Partizanu, kao jednom od najvećih klubova na ovim prostorima.\nMilojević je u Budućnost stigao iz Mege, ekipe koja je godinama bila u vrhu ABA lige, koja je lansirala mnogo mladih igrača i kojima je upravo Milojević bio glavni mentor. Jedan od tih koji su dotakli zvijezde je i Nikola Jokić, pa su mnogi Milojevića krunisali kao kralja za selekciju mladih igrača, naročito centara.\nUpravo u tom segmentu, Milojević bi mogao da bude glavna snaga podgoričkog sastava. “Plavi” će, gotovo sigurno, glavnog rivala u regionalnom šampionatu imati u ekipi Crvene zvezde.\nOsim trenerskog iskustva u Megi i dobrog vođenja ekipe, Milojević je kao igrač bio jedan od onih koji su najviše motiva imali protiv Crvene zvezde, kako u dresu Budućnosti, tako i u dresu Partizana.\nZbog toga je Milojević garant nastavka i kontinuiteta onoga što je Budućnost tražila – trenera koji zna kako protiv najvećih rivala i kako ponoviti ono što se desilo prije skoro tri godine.\nOstaje da se vidi da li će Milojević imati potreban kapacitet za iskorak i da dođe do najvećeg uspjeha u karijeri. Svakako, ovo je šansa da prije odlaska u inostranstvo pokaže od kakvog je materijala satkan.\nPrethodni članakPogledajte kako su Makedonci ostvarili najveću pobjedu u istoriji (VIDEO)\nSledeći članakMakedonski selektor: Šta više da kažem, jedino mi ostaje da zaplačem\nBudučnost čeka Zetu, Sutjeska protiv Dečića\nABA 2: Sutjeska otputovala na Zlatibor


Lutovac: Moglo bi se reći da smo mi ta "nova lica" o kojima se toliko priča - Infobrif\nLutovac: Moglo bi se reći da smo mi ta „nova lica“ o kojima se toliko priča\nObjavljeno 4.04.2019. u 11:57\nBEOGRAD – Srbiji je potrebna snažna politička organizacija levog centra, izjavio je za Novi magazin predsednik Zajedno za Srbiju (ZzS) Nebojša Zelenović povodom najavljenog „ukrupnjavanja“ Demokratske stranke (DS).\nZelenović treba da bude kopredsednik buduće Unije DS, drugi kopredsednik bi, kako piše ovaj nedeljnik, trebalo da bude predsednik Gradskog odbora Beograd Samostalne demokratske stranke (SDS) Aleksandar Ivanović, o čijem će formatu angažovanja odlučiti prvo stranački organi, a onda i osnivačka skupština Unije DS.\nZzS je prva stranka nastala iz DS-a posle izbornog kraha 2012. godine.\n„Svesni smo činjenice da je neophodno ujedinjavanje demokratskih snaga koje će se suprotstaviti uništavanju demokratske perspektive Srbije i stoga smo odlučili da se ujedinimo u DS“, rekao je predsednik DS Zoran Lutovac, koji će biti prvi čovek ujedinjenog DS.\nUnija je „radni naziv koji bi trebalo da odslika prvi korak ka ujedinjenju u Demokratsku stranku kao jedinstven pravni i politički subjekt“, rekao je Lutovac, a taj stav podržavaju i Zelenović i Ivanović.\nLutovac očekuje da i Nova stranka (NS) jednog od bivših lidera DS Zorana Živkovića uskoro odluči da postane deo velike i snažne Demokratske stranke.\nIzvesno je da niko od ranije isturenih kadrova DS-a u izvršnoj vlasti neće biti u rukovodstvu, o čemu se prvi izjasnio nekadašnji predsednik stranke i Srbije predsednik SDS-a Boris Tadić.\n„Niko od nas nije bio eksponiran, tako da bi se moglo reći da smo mi ta ‘nova lica’ o kojima se toliko priča, a pored nas tu je još mnogo novih lica, ali i onih prekaljenih demokrata čije iskustvo daje posebnu težinu stranci“, naveo je Lutovac i dodao da je reč i o „realnoj potrebi da se političke partije na taj način osvežavaju posle izvesnog vremena“.\nObjašnjavajući kako je došlo do odluke o obrtanju smera političkog procesa od razjedinjevanja ka ujedinjavanju Aleksandar Ivanović je kazao da se promenilo mnogo toga i da „nenormalna atmosfera u kojoj živimo iziskuje odgovorno ponašanje među ljudima koji žele da se suprotstave ovoj stravičnoj hobotnici koja je na vlasti, a u mnogim primesama ima kriminalne strukture i način delovanja“.\n„Mi smo uspeli da preživimo ovaj loš period u našoj istoriji i da izađemo iz toga sposobniji i jači“, ocenio je Zelenović, dodajući da se Zoran Lutovac priključio toj „levoj orijentaciji“ s novom ponudom i mlađim političarima, a posebno je značajno što se dešava paralelno s protestima građana.\nZelenović ističe ekonomsko snaženje svakog pojedinca i države u celini kao prioritete, s ciljem da privredni rast dostigne od oko osam odsto godišnje.\n„Sve je to moguće uraditi, a mi smo već sve buduće politike koje bi mogle da se dese isprobali u Gradu Šapcu. U Šapcu ljudi već mogu da zarađuju više, mogu više neposredno da odlučuju kroz referendume i posebno sam ponosan što će to biti deo programa DS-a“, kazao je Zelenović koji u u tom gradu obavlja funkciju gradonačelnika.\nOn je naveo da je ključno da ljudi više odlučuju o trošenju budžeta i da više budu uključeni u javne poslove, što je i put do njihove veće i direktnije kontrole nad izvršnom vlašću na svim nivoima.\n„Građanima u Srbiji su dosad nuđene samo vođe koje imaju ekskluzivitet odlučivanja, a nikada mogućnost da sami odlučuju o svim bitnim aspektima svojih života“, dodao je gradonačelnik Šapca.\nOn je dodao da je model isproban u Šapcu i da je Srpska napredna stranka u tom gradu „morala“ da glasa za neposredno izjašnjavanje građana „iako su u početku bili protiv“.\n„Osnovno je vraćanje samopouzdanja naciji i samouverenja građana da je moguće promeniti stvari. Onda im vođe i vladari neće biti prva tema. Otvarajući prostor građanima, činimo ga javnim i transparentnim, bez korupcije, nameštenih tendera, partijskog zapošljavanja, svega što režim Aleksandra Vučića čini jakim“, istakao je Zelenović.\nOn je za Novi magazin rekao da se građani danas na protestima bore protiv lažnih predstavnika i lažnih institucija i da je reč o „antifejk revolucija, koja mora da donese promene“.\nLutovac je naveo je da je cilj snaženje socijaldemokratske ponude na političkoj sceni Srbije, uz istovremeno jačanje zajedničkog fronta za normalizaciju Srbije.\n„Kad se ostvare osnovni preduslovi za normalno funkcionisanje političkih partija onda će sve naše posebnosti doći do izražaja i mi ćemo to dočekati spremni, s ciljem da se zajednički borimo za evropske vrednosti, za poštovanje ljudskih prava, za slobodu medija i poštene izbore, za podelu vlasti i vladavinu prava. Samo jaka, stabilna i velika Demokratska stranka jeste garant prosperiteta i modernizacije Srbije“, istakao je Lutovac.\nAleksandar IvanovićDSNebojša ZelenovićUnija DSZoran Lutovac\n„Pokazale su da su zakon!“; Mihajlović podržala reakciju žena zaposlenih u Skupštini


Dodik: Niko nije rekao da se odustaje od referenduma – Zvornik Danas\nNaslovna/naslovna/Dodik: Niko nije rekao da se odustaje od referenduma\nRedakcija Send an email 15. septembra 2015\nBANJALUKA – Predsjednik Republike Srpske Milorad Dodik izjavio je da niko od odgovornih ljudi u Republici Srpskoj nije rekao da se odustaje od referenduma o Sudu i Tužilaštvu BiH.\nDodik je naglasio da čak i stranci ovih dana govore da je očigledno da SDA ima uticaj na rad Suda i Tužilaštva BiH, ali da niko ne može da eliminiše bilo kakakv razgovor ili dijalog o važnim pitanjima.\nPredsjednik Republike Srpske rekao je da su začuđujući napadi SDS-a koji, govoreći o nastavku strukturalnog dijaloga, govore o formiranju nekih novih institucija.\n„Nije riječ ni o kakvim novim nadležnostima. Do sada je bilo da je Sud BiH rješavao predmet i u prvom i u drugom stepenu, te da je predsjednik Suda imenovala Sudsko vijeće i za prvi i drugi stepen“, rekao je Dodik.\nOno što je bilo potrebno, pojasnio je predsjednik Srpske, jeste da se drugi stepen odvoji od ingerencija ljudi koji odlučuju u prvom stepenu, i to „može da bude neko apelaciono vijeće koje bi bilo zasebno u pogledu odlučivanja o tome, ali nikako nova nadležnost“.\nMektić: Semberija najizglednija izbjeglička ruta kroz BiH\nNa prevozu izbjeglica mjesečno zarađuju više hiljada evra\nRusi dolaze, a Amerikanci i Englezi nastoje da ih zaustave


Ministarstvo državne uprave i lokalne samouprave | Srbija napredovala u borbi protiv apatridije i postala primer dobre prakse i za druge zemlje\n19. maja 2020. Srbija napredovala u borbi protiv apatridije i postala primer dobre prakse i za druge zemlje\nU Srbiji su obezbeđeni svi uslovi za nesmetano ostvarivanje prava na upis u matičnu knjigu rođenih, a rešenja problema pravno nevidljivih lica koja su primenjena prepoznata su kao model dobre prakse u zemljama regiona, ali i šire.\nPojavom apatridije u Srbiji najviše su pogođene nacionalne manjine Romi, Aškalije i Egipćani, kao i interno raseljena lica sa Kosova i Metohije. Ministarstvo državne uprave i lokalne samouprave, u okviru svoje nadležnosti u oblasti matičnih knjiga, već duži niz godina, uz aktivnu podrška UNHCR i u saradnji sa Zaštinikom građana i ostalim relevantnim institucijama i nevladinim sektorom, sprovodi aktivnosti koje na sistemski način uređuju ova pitanja.\nOmogućeno je nesmetano ostvarivanje prava na upis u matičnu knjigu rođenih, jer ovo pravo je osnov za ostvarivanje ne samo prava iz ličnog statusa, već i svih ostalih socijalnih, ekonomskih, kulturnih i političkih prava ovih lica.\nU Srbiji danas postoje mehanizmi da sva lica koja nisu upisana u matičnu knjigu rođenih to pravo mogu ostvariti saglasno Zakonu o matičnim knjigama ili u postupku utvrđivanja vremena i mesta rođenja.\nU tom smislu, svaka država, pa i Srbija pretenduje da ima jasne i zakonom utvrđene podatke o ličnosti, a u cilju sprečavanja svake moguće vrste zloupotreba ovih službenih evidencija (npr. trgovine decom i ljudima).\nOvo posebno s obzirom na preuzete obaveze Republike Srbije u skladu sa Konvencijom Saveta Evrope o borbi protiv trgovine ljudima.\nSrbija je za postignuća u prevenciji i smanjenju broja lica bez državljanstva pohvaljena iu izveštaju Predstavništva UNHCR u Srbiji iz marta 2019. godine, gde su ocenjena kao izvanredna. Neka od rešenja koja su primenjena u Srbiji predstavljaju primere dobre prakse u drugim državama regiona i šire.\nPozitivna ocena stanja u oblasti ostvarivanja prava na upis u matičnu knjigu rođenih sadržana je u Godišnjem izveštaju Evropske komisije o napretku Republike Srbije za 2015. godinu, u kome se navodi da je „prema zaključcima sa trećeg seminara o Romima, održanog u junu, ostvaren dobar napredak u pogledu evidencije građana“, kao i da je „naknadna registracija neprijavljenih građana dovela do pada broja „pravno nevidljivih lica“, odnosno da su „pronađena sistemska rešenja za sprečavanje ponovne pojave takvih slučajeva u budućnosti“.\nŠiri tekst pročitajte OVDE.


Nalaz gotov, ali uzrok smrti akademika Redžića još nije utvrđen\nToksikološki uzorci uzeti iz tijela akademika Sulejmana Redžića, čije je beživotno tijelo pronađeno 21. januara u kanjonu rijeke Miljacke, gotovi su, ali još nisu dostavljeni Okružnom tužilaštvu Istočno Sarajevo. Ovo je jučer potvrdio Neven Kramer, portparol Okružnog tužilaštva, piše Dnevni avaz.\n– Dobili smo informaciju da je toksikološki nalaz koji je rađen u Zavodu za medicinu rada Kantona Sarajevo, toksikološki laboratorij Ilidža, gotov, ali mi još ne znamo njegov sadržaj. Ovaj će nalaz u Tužilaštvo, najvjerovatnije, biti dostavljen sutra (danas, op. a.) – kaže Kramer.\nPrema njegovim riječima, Okružno tužilaštvo još nema informaciju o tome šta je s patohistološkim nalazima koji se rade na Odjelu patologije Medicinskog fakulteta u Sarajevu, a pretpostavlja se da nisu gotovi, piše list.\nU okolnostima visokih vanjskih temperatura iz INZ-a upozoravaju da se osiguraju odgovarajući uslovi u pogledu higijenske manipulacije životinjama i...


Što više skače cena akcije Tesle, to se investitori više klade na njen kolaps\nIzvor: AutoBlog, 18.Jul.2020, 00:44\nNa početku ove nedelje deonica Tesle prešla je nivo od 1.790 dolara, što znači da je tržišna kapitalizacija kompanije koju vodi Ilon Mask dostigla neverovatnih 320 milijardi dolara. Takav rast cene zatekao je i samog Maska koji ga je komentarisao jednom rečju: „Wow“. Problem sa tako visokom valuacijom Tesle je u tome što je kompanija pre nešto manje od godinu dana bila blizu bankrota, ali je nakon toga uspela da poveća proizvodnju, prodaju i da stigne do profita, iako ni blizu da bi pravdao ekstremni rast cene. Ipak, Tesla je postala 50 odsto vrednija kompanija nego što je to najveći svetski proizvođač automobila Tojota. Ilustracije radi od početka godine kompanija Tesla dobila je na svojoj tržišnoj vrednosti 27,5 kompanije...\nNa početku ove nedelje akcija kompanije Tesla prešla je nivo od 1.790 dolara, što znači da je tržišna kapitalizacija kompanije koju vodi Ilon Mask dostigla neverovatnih 320 milijardi dolara, piše portal Novac.hr.


Foto: Arhiva / Ilustracija | Političke partije duguju milione KM\nUroš Vukić 13.05.2021 08:00\nSARAJEVO, BANJALUKA - Političke partije u Bosni i Hercegovini zaključno sa prošlom godinom dobavljačima, medijima, marketinškim agencijama, ali i po osnovu poreza, doprinosa, plata i komunalnih usluga dugovale su milione KM.\nSudeći po izvještajima političkih partija koji su dostavljeni Centralnoj izbornoj komisiji BiH, ubjedljivo najviše je dugovala Stranka demokratske akcije, i to 1,6 miliona KM, a samo centrala ove stranke po osnovu plata svojim radnicima duguje 409.000 KM, dok po osnovu ugovora o djelu ima obaveze od 130.000 KM. Značajan dug ove stranke je i prema gradu Mostaru, i to 117.000 KM, zatim firmi "TP marketi" i to 51.000 KM, dok JP "Pošte" duguje 37.789 KM. Centrala SDA značajna sredstva, i to malo više od 30.000 KM, duguje Službi za zajedničke poslove Federacije BiH.\nOdmah iza SDA, po visini dugovanja zaključno sa prošlom godinom, je SDP BiH, koji je prikazao neplaćene obaveze u iznosu od 1,5 miliona KM. Ova partija najviše duguje firmi "Analytics expert", i to 230.000 KM, a zanimljivo je da ovu kompaniju u Hrvatskoj sumnjiče za pranje novca. Pored toga, SDP i kompaniji "Metromedia" duguje gotovo 190.000 KM, dok po osnovu pozajmice firmi "Robot general trading" duguje 100.000 KM, a kompaniji "Europlakat" treba da isplati malo više od 45.000 KM.\nNa trećem mjestu po visini dugovanja nalazi se SDS, koji ima dug više od 673.000 KM. Ova najveća opoziciona stranka u Republici Srpskoj najviše duguje po osnovu plata i doprinosa, i to 90.000 KM, a malo manje, tačnije 74.000 KM duguju BN TV, dok veća dugovanja imaju i prema firmi "Metromedia", i to 23.000 KM. Značajan dug ima i DF, i to 648.000 KM, s tim da samo jednoj firmi, odnosno "Ascanius media" zaključno sa prošlom godinom duguju 579.458 KM.\nViše od pola miliona KM duguje i PDP, a od te partije najviše potražuje grad Doboj i to 109.000 KM, dok BN TV-u duguju 36.000 KM, a kompaniji "Metromedia" 28.000 KM. Kada je riječ o SP-u, zaključno sa prošlom godinom dugovali su 324.000 KM, s tim da je malo više od 80.000 KM dugovala firmi "6. novembar" iz Zvornika, a zanimljivo je da je ta firma u vlasništvu Jakova Galića, poslanika ove stranke u parlamentu BiH i bivšeg direktora JP "Šume Republike Srpske".\nOdmah iza SP-a na listi najvećih dužnika je HDZ, koji duguje 309.000 KM, s tim da po osnovu plata svojim radnicima duguju 44.000 KM, poslije njih je SBB BiH koji je zaključno sa 2020. godinom bio dužan 305.000 KM, a najviše je dugovao Grafičko izdavačkoj kompaniji OKO i to 104.000 KM, koja je u većinskom vlasništvu kompanije "Avaz". Po osnovu zakupa prostorija, SBB BiH dugovao je 44.000 KM.\nOd većih stranaka u BiH najmanje duguje SNSD, i to 273.321 KM, a od toga po osnovu obaveza za zarade zaposlenih na kraju 2020. godine dugovali su 87.000 KM, dok kompaniji "Nova oprema" za zakup reklamnih površina duguju oko 50.000 KM.\n"Izvještaji koje je obavezno dostaviti CIK-u zadovoljavaju puku formu i nemaju previše veze sa stvarnim stanjem finansija političkih partija, da ne spominjem sivu zonu koja uključuje prelijevanje novca iz javnih firmi i ustanova", rekla je Tanja Topić, politička analitičarka.


Ovako izgleda kada se Katarina i Rasta nađu na istom mestu! - Smedia\nOvako izgleda kada se Katarina i Rasta nađu na istom mestu!\nMlada pevačica Katarina Didanović ne prestaje da intrigira javnost, što zbog veoma atraktivnog izgleda, što zbog nove duetske pesme “Moj muškarac” u kojoj je glas ukrstila sa trenutno najpopularnijim izvođačem rap i regeton zvuka Stefanom Đurićem Rastom. Naime, danas je svetlost dana ugledala njena nova pesma, koju potpisuje pozanti reper. Iako pesma nosi naziv “Moj muškarac” jasno je koliko je ova mlada dama spremna da se do kraja izbori za ono što njoj zaista i pirpada.\n-Nemojte da sada od mene pravite opasnu devojku. (smeh) Iako sam u spotu veoma opasna i spremna da u ringu pokažem šta to sve znam, zadovoljna sam što ste pomislili da sa mnom nema šale. To je jasan pokazatelj da sam dobro iznela ulogu u spotu i da mi je gluma takođe bliska – kratko se našalila pevačica koja danas ima dovoljno razloga za slavlje.


Mirjana Karanović: Ne želim više da glumim sa Lečićem - Sputnjik Srbija\n10:42 14 April 2021\n18:01 23.03.2021 Preuzmite kraći link\n„Poštovani, obaveštavam vas da odbijam da igram sa Branislavom Lečićem u predstavi 'Mamu mu je*em ko je prvi počeo', u znak protesta zbog njegovog ponašanja prema koleginici Danijeli Štajnfeld. Ovo se odnosi i na sve eventualne buduće predstave sa istim glumcem. Spremna sam da predstavu igram ukoliko se odlučite da ga zameni drugi glumac“, glasi objava Mirjane Karanović na Instagramu.\nPredstava na Velikoj sceni „Ljuba Tadić“ nastala je u periodu pre pandemije, prema tekstu Dejana Dukovskog, u režiji gosta iz Makedonije Slobodana Unkovskog.\nBranislav Lečić je stalno zaposlen u JDP-u, a trenutno se nalazi u sred skandala u kome je optužen da je silovao glumicu Danijelu Štajnfeld, o čemu je obavešteno Više tužilaštvo, kao i cela javnost, koja je time šokirana.\nMirjana Karanović je do nedavno bila stalno zaposlena u JDP-u, ali je ove godine prešla u Beogradsko dramsko pozorište (BDP), gde je aktuelna i sa novom predstavom „Čitač“ prema romanu Bernarda Šlinka, u režiji Borisa Liješevića, prenosi Tanjug.\nBranislav Lečić, Mirjana Karanović